Sumqayıtda Yehova Şahidləri təhlükəsi? – ARAŞDIRMA | SUMQAYITXEBER.COM\nSUMQAYITXEBER.COM > AKTUAL > Sumqayıtda Yehova Şahidləri təhlükəsi? – ARAŞDIRMA\nSumqayıtda Yehova Şahidləri təhlükəsi? – ARAŞDIRMA\nMüəllif: sumqayitxeber.com • Tarix: 17 Dekabr 2012 • Baxış sayı: 1,231 dəfə • Şərh yoxdur\nTweetStrateji təhlükə: hərbi sistemin iflici; Ali məqsəd: hakimiyyəti ələ keçirmək\nBu gün dünyanı silahlı təhdidlərdən daha çox ideoloji silahların qorxutduğu danılmaz faktdır. Müasir dünya imperiyaları din, dil, mədəniyyət, ideologiyalar gücünə qurulur.\nMürəkkəb coğrafi yerdə qərar tutan və siyasi maraqların toqquşduğu Azərbaycan özünü ideoloji hücumlardan da sığortalanmış hiss edə bilmir. Təsadüfi deyil ki, dini quruplaşmalar, sektalar ölkəmizi son iki onillikdə daha çox narahat etməyə başlayıb. Əlbəttə, bu qruplaşma və sektalar ölkəmizin xüsusi kəşfiyyat orqanlarının nəzarəti altındadır, ancaq təhdid və təhlükədən heç vaxt tamamilə qorunmaq mümkün deyil.\nRadikal dini quruplaşmalar və sektalarının içərisində müxtəlif dinlərə yönəlik müxtəlif məqsəd və ambisiyaları ifadə edən açıq və gizli təşkilatlar var. Son dövrlərdə sosial bazasını gücləndirməkdə olan icmalardan biri də Yehova Şahidləridir.\nYehova Şahidləri kimlərdir?\nYehovanın Şahidləri 1931-ci ilə, müasir adı qəbul olunana qədər bu “Müqəddəs Kitab tədqiqatçıları” adlanırdı. Bəzi mənbələrə əsasən, Yehovanın Şahidləri protestant yönlü dini təşkilatdır, digərlərinə görə isə paraxristian yönlüdür. Ənənəvi dinlərin, bəzi tədqiqatçıların və cəmiyyətin bir hissəsinin nöqteyi-nəzərincə bu, sektadır (və ya təriqət), digərləri isə bunun sekta olmadığını düşünür.\nTəşkilatın özünün hesablamalarına görə, 2011-ci ildə bu dini təşkilatın üzvlərinin maksimal sayı 7 659 019 nəfərə çatmışdır.\n2008-ci ildə Yehovanın Şahidlərinin ümumi sayı 7 milyon nəfəri keçib. Bütün dünyada 100 min yıǧıncaq mövcuddur. Onlar 236 ölkə və ərazilərdə təbliǧ işi aparırlar. Bu ölkələrə Yehova Şahidlərinin qadaǧan olunduǧu 30 ölkə də daxildir, məsələn, bunların arasında Çin, Şimali Koreya, Özbəkistan, Türkmənistan, Tacikistan, Səudiyyə Ərəbistanı, İran, İraq və s. kimi ölkələrin adlarını çəkmək olar.\nYehovanın Şahidlərinin özlərinin dedikləri kimi, təlimləri Müqəddəs Kitaba əsaslanır. Təlimlərini əsaslandırmaq üçün ondan geniş olaraq istifadə edirlər. Yehova Şahidləri özlərini məsihçi adlandırırlar və bildirirlər ki, təlimlərdə və ibadətdə erkən məsihçilərin və ya xristianların yolunu davam etdirirlər. Amma bəzi xristian konfessiyalarının təmsilçilərinin və dinşünasların fikrincə bu cərəyanın üzvlərinin baxışları xristian təlimlərindən o qədər uzaqdır ki, onları xristian hesab etmək düzgün deyil.\nRəsmi qurumun mövqeyi\nAzərbaycan Respublikası Dini Qurumlarla İş üzrə Dövlət Komitəsinin rəsmi saytında adıçəkilən icma ilə bağlı deyilir:\n- «Yehovanın Şahidləri» xristianların müqəddəs kitablarını özləri üçün düstur kimi qəbul etmiş və özlərinə sərf edəcək şəkildə bu kitabların mənalarını vermişlər. Bu hərəkat yarandığı gündən etibarən dünyanın hər yerində öz missiyalarını həyata keçirməyi qarşısına məqsəd qoymuşdur. Elə bu səbəblərdən də müxtəlif zamanlarda, müxtəlif dövlətlərdə təqib və təzyiqlərə məruz qalmış, əksər hallarda isə müxtəlif vasitələrlə məhv edilmişdir:\n1. 1933-cü ildə Hitler Almaniyasında 100 000-dən çox Yehovanın şahidi həbs olunmuş, əksəriyyəti öldürülmüşdür.\n2. Çexoslavakiyada 1948-ci ilin dekabr ayında cərayan liderlərindən 12 nəfər həbs olunmuşdur. Onların əksəriyyəti həbsdə olarkən ölmüşdür.\n3. Polşada 1952-ci ildə 6000 Yehovanın şahidi nəzarət altına alınmış, ümumilikdə 838 il həbs cəzası almışdır.\n4. Rumıniyada 1949-cu ildə Yehovanın şahidlərinin Bukreşdəki şöbəsinə polis əmaliyyatı keçirilib. Nəticədə hərəkat vaizləri və Yehovanın şahidləri olan qadınlar «əmək düşərgələri»nə cəlb olunublar.\n5. Sovet İttifaqında 1947-1948-ci illər ərzində 100 000 Yehovanın şahidi ələ keçirilmiş və Sibirə sürgün edilmişdir.\nBu yalnız kütləvi şəkildə olan həbs və cəmiyyətdən bu və ya digər şəkildə islah olunanların ümumi statistikasıdır. Yehova şahidləri mövcud olduqları bütün siyasi cəmiyyətlər üçün təhlükə hesab olunduğuna görə, yarandıqları tarixdən bəri daim təqiblərə məruz qalmışdır. Lakin bütün bunlara baxmayaraq, öz missiyalarından əl çəkməmiş və minlərlə insana öz əqidələrini qəbul etdirməyi bacarmışlar.\nİcma ilə bağlı məlumatda daha sonra deyilir:\n- «Yehovanın Şahidləri» bu gün dünyanın 229 ölkəsində özəklərini yaradaraq fəaliyyət göstərir. 6 milyona yaxındırlar. Azərbaycanda fəaliyyətlərinə 1994-cü ildə başlayıblar. 2002-ci ildə «Yehovanın Şahidləri» bir icma kimi Dini Qurumlarla İş üzrə Dövlət Komitəsində qeydiyyatdan keçib. Rəsmi məlumatlara əsasən, 600-ə yaxın üzvü var.\nBizim üçün nələr təhlükəlidir?\nYehovanın Şahidlərini Avropa ölkələrinin maliyyələşdirdiyi bildirilir. Yox, qətiyyən, avropalılar pulunu çöldən tapmayıb. Burada strateji məqsədlər güdülür. Maliyyəçilərin əsas məqsədi xristian missionerliyini təmin etmək, ətraflarında ciddi sosial baza formalaşdırmaqdır.\nAzərbaycan üçün bu sektorun genişlənməsinin ən arzuolunmaz tərəfi budur ki, Yehova Şahidlərinin dini inancına görə hərbi xidmət ləğv edilməli, insanlara alternativ hərbi xidmət imkanı verilməlidir. Bu isə o deməkdir ki, azərbaycanlı gənc erməni gəncə silah çevirə bilməz. Müharibə qəti olaraq qəbuledilməzdir. Nəzərə alsaq ki, Azərbaycan müharibə şəraitindədir, torpaqlarımızın 20 faizi işğal altındadır, onda strateji sahənin iflicinə yönəlmiş bu strateji xətt bizi daha çox qorxutmalıdır.\nAzərbaycan üçün icmanın fəaliyyətinin ən təhlükəli yönü isə sektanın ali məqsədi ola bilər – hakimiyyəti ələ keçirmək!\nYehova Şahidlərinin fəaliyyəti barədə qəzetimizə məlumat verən mənbənin sözlərinə görə, icma üzvləri fəaliyyətlərində cəlbedici slavyan qızlardan da istifadə edirlər. Qızlar kimlərisə ələ almaqda və propaqanda işində istifadə edilir.\nBir neçə regionda olduğu kimi Bakıda da bu sektanın üzvlərinin kilsələri fəaliyyət göstərir. Etibarlı mənbənin məlumatına görə, Bakının ucqar ərazilərində, xüsusilə Yeni Əhmədli ərazisində Yehovanın Şahidlərinin toplaşdığı yerlər var: “Burada hər həftənin bazar günü yüzlərlə qadın azyaşlı uşaqları ilə birlikdə “Qaçaq Nəbi” küçəsindəki binalardan birində toplaşır, müxtəlif ayinlər icra edirlər. Onların əksəriyyəti isə bu toplantılara öz dolanışıqlarını təmin etmək üçün gəlirlər. Məsələ burasındadır ki, bu adamlara burada maddi yardımlar da edilir”.\nNəhayət, Sumqayıta gəlincə şəhərimizdə də bu sektanın toplantıları olur. Əsasən əhalinin kasıb təbəqəsi ilə işləyən, maddi cəhətdən yaxşı təmin olunmamış ailələri öz tərəflərinə çəkməyə çalışan sekta üzvlərinin Sumqayıtda 2-3 yerdə toplaşdığı məlumdur. Məlumata görə, bu sektanın üzvlərinin sayı Sumqayıtda 300-dən artıqdır. Sektanın əsasən şəhərin 26-cı məhəlləsində və Kotecə yaxın ərazilərdə 1-2 evdə toplaşdığı söylənilir.\n“Yehova”çıların Sumqayıtla bağlı ən ilginc “uğur”u ötən illərin birində polis sahə müvəkkillərindən birini slavyan qızlardan biri vasitəsilə ələ alması olub. Sahə müvəkkili isə bu tora düşərək qarşı tərəfi özü də bilmədən informasiya ilə təmin edib.\nHər halda, sekta üzvlərinin qanunsuz, yoxsa qanunlar çərçivəsində fəaliyyət göstərməsinə biz qiymət vermək iqtidarında və səlahiyyətində deyilik, ancaq ümid edirik ki, bu iqtidarda və səlahiyyətdə olan qurumlar vəziyyəti tam olaraq nəzarətdə saxlayırlar.\nHeydər Əliyevin Saşası ən yeni xatirələrini danışdı – FOTOLAR - 138,354 baxışPrezidentdən Sumqayıtda dəstək: 10 milyon manat ayırdı - 41,455 baxışNecə oldu ki, Heydər Əliyevin mühafizəçisi Saşa jurnalistika aləminə baş vurdu ? – ELMİRA AXUNDOVA YAZIR - 28,846 baxışSumqayıtda iş axtaranların nəzərinə – ELAN - 26,716 baxışSumqayıt şəhərində ən yaxşı orta məktəb hansıdır? - 25,338 baxış“Karvan”ın sahibi Ağamirzə Əhədov dünyasını dəyişdi - 23,588 baxışSumqayıt bulvarı belə olacaq – YENİ LAYİHƏ - 22,921 baxışYURDUMUZA BAHAR GƏLİR - 20,369 baxışPrezident Sumqayıta 5 milyon manat ayırdı - 19,647 baxışSumqayıt bulvarından son görüntülər – FOTOLAR - 19,506 baxışZAKİR FƏRƏCOV NÖVBƏTİ HƏDƏFLƏRİ AÇIQLADI: “Qarşımızda həlli vacib olan bir çox məsələlər dayanır” - 18,819 baxışSumqayıtı hələ belə görməmişdiniz – BULVARDAN FOTOLAR - 18,680 baxış


Qeybətin insana 14 dünya və axirət təsiri – Müstəqil.Az – İnformasiya agentliyi\nƏxlaq alimlərinin nəzərinə görə, qeybət başqa şəxsin heysiyyət və abır pərdəsini cırmaqdır. Həzrət Peyğəmbər (s) qeybətə belə tərif vermişdir:”Qardaşını elə şeylə yada salasan ki, (onun) xoşuna gəlməsin”.\nMilli.Az deyerler.org-a istinadən bildirir ki, qeybət kəbirə günahlardır ki, Quran ayələri və hədislər bu həqiqəti dəfələrlə təsdiq edib, ondan uzaq durmağa dəvət etmişdilər. Bəs bu günahın dünya və axirət təsirləri hansıdır?\nDünya təsirləri. Qeybətin dünya həyatında bir çox xoşagəlməz təsirləri vardır ki, onları tanıyaq:\n1. Kin və düşmənçilik icad edər.\n2. Bədbinlik hissi icad edər və etimadı aradan aparar.\n3. Tərbiyəyə pis təsir edər və fəhşanı yayar.\n4. İctimai həmrəyliyi aradan aparar.\n5. İnsanın abrının təhlükəyə düşməsinə səbəb olar.\n6. Tövhidə zidd olan əməldir.\n1. Dini aradan aparar.\n2. Yaxşı əməllərin qəbul olmasına mane olar.\n3. Qeybət edənin yaxşı əməlləri qeybət etdiyi şəxsə keçər.\n4. Mükafatı təxirə düşər.\n5. Cəzası tezləşər.\n6. Qəbir əzabı görər. İbn Abbas nəql edir: “Qəbir əzabı üç hissəyə bölünür və onun üçdə biri qeybətə aiddir”.\n7. Qiyamət günü çirkin şəkildə zahir olar.\n8. İnsan İlahi vilayətdən xaric olar. İmam Sadiq (ə) buyurur: “Hər kim mömin qardaşında olan şeyə görə qeybət edərsə, Allah vilayətindən xaric olar və şeytanın hökumətinə daxil olar”.\nAllah Təala bizləri qeybət zəlalətindən Özü hifz etsin!\n← Çexiya baş nazirinin deputat toxunulmazlığı əlindən alındı\nTürkiyə raket atəşinə tutulub – FOTO →\n“Bəzən yataqda olanda da tvit yazıram”\nLənkəranda 18 yaşlı gənc itkin düşdü


26 Noyabr 2020 10:49 | 2 607\nBelə bir atalar sözü var: “Murdar əskiyə od düşməz”, ancaq Azərbaycan dövlətinin, güclü ordusunun qəhrəman əsgər, zabitlərinin və xalqının birliyi ilə bu murdar, iyrənc, vəhşi insan cildində olan qorxaq erməni gör eşənlərə elə od vurdular ki…İt kimi elə qovdular ki…Hələ bu azmış kimi küçə mikrobu, xəstə, 5 qramdan sonra goreşənlər kimi torpaqda eşələnən başçılırı Paşinyanın üstünə bədbəxt erməni xalqı o qədər tüpürdülər ki, ancaq bu rəzil, faşist xislətli hələ də nə ayıla bilir, nə anlaya bilir, nə də yerə girir.\nAtalar demişkən “Yer yarılıb yerə girmir”. O kəslər yerə girər ki, pak olsun, ancaq belə murdarları o pak torpaq niyə də qəbul etməlidir?. O kəs yerə girir ki, insan olsun, o kəs yerə girər ki, abır olsun, həyası olsun. Vəhşi, abırsız, insanlıqdan uzaq, yer üzünün zilləti, erməni deyilən vəhşi yanların donuz kimi çamurlarda eşələnə-eşələnə qalan murdarı torpaq da yaxın qoymur. Elə Azərbaycan haqq yolunda apardığı mübarizədə də bu murdarları iti qovan kimi qova-qova gorbagor edərək cəhənnəmə vasil edərək leşlərinə sahib çıxan belə olmadısa, o pak torpaqlar təmihlənməli idi, təmizləndi də. Murdar oldular, gorbagor oldular, iylənmiş cəmdəklərinə yaxın duran da olmadı, qəbul etmədilər bu murdarları. Belə də olmalı idi. Allahın evini murdarlayanlar hələ bundan da çox pis günlər görəcəklər. Lənətlər yağdıran da özləridir, lənətlənən də…Bu qədər zülüm olmaz. Ancaq unudurlar ki, qisas qiyamətə qalmaz. Zəhra, Fariz, Aygün, Nigar, Bahar, Şəhriyar, Sevil, Hüseyn, Mədinə, Xədicə, Məryəm... Kimdir bunlar? Nədir onların günahı? Niyə bu günə kimi, tarixi abidələrimizi dağıdan, müqəddəs dini ocaqlarımızı təhqir edən Ermənistanın barbarlıq və vandalizm əməllərinə görən gözlər kor olur?. Görəsən bunları görə-görə kor, eşidə-eşidə kar olanlar niyə niyə susurlar?. Amma «qisas qiyamətə qalmaz», deyir, atalar. Qalmayacaq və qalmadı da! Bu qisası uşaqlarımızın gələcəyinə buraxmadan, müqəddəs dini ocaqlarımızın, abidələrimizin, kəndlərimizin, bötövlükdə bütün torpaqlarımızda etdikləri vəhşiliklərin nişanələrini yeni həyata qovuşdurmadı, vəhşi, işğalçı, terrorçudan azad olunan torpaqlarımızda elə ilk gündən abadılıq, uğurlu işlər görülməyə başladı. Biz qisasımızı aldıq. Ancaq əsl Azərbaycanlı kimi, Türkə yaraşan bir şəkildə…Əli yalın, silahsız xalqı, uşaqları, qadınları nişan almadan, özgəsinin torpağında gözü olmadan, öz torpaqlarımızda öz torpaqlarımızın, ərazi bütövlüyümüzün, öz haqqımızın, ədalətimizin bərpası uğrunda müqəddəs yolda inamla, qətiyyətlə irəliləyərək döyüş meydanında döyüşdük, məhz döyüş meydanında layiqli cavablarını verərək, 30 ildən bəri zorla işğal altında tutduqları torpaqlarımızın hər qarışından onları qovaraq, özü də iti qovan kimi qovaraq, həmin torpaqlarda üçrəngli bayraqlarımızı sancaraq alırıq!\n“...Erməni əsgəri ölmək istəmirsə, rədd olub getsin Azərbaycan torpağından!..”. Ali Baş Komandanımız, Azərbaycan Prezidentinin böyük məna yükü olan bu sözləri xain və məkrli, hiyləgər düşmənin dinc əhalinin, günahsız insanların başına yağdırdığı bombalardan daha güclü, daha təsirlidir. Ancaq azğın, quldur erməni çaqqal və çamurda eşələnən donuzları bunu anlamıdı, anlamadıqlarını da göstərdilər. Və onları anlatmaq üçün Ali Baş Komandanımızın dediyi kimi “Bizim yumruğumuz təkcə düşmənin başını əzən yumruq deyil, bu yumruq həm də bizim möhkəm birliyimizdir!”. Bəli, bu möhtəşəm yumruğun hesabınadır ki, hər gün cəbhədən xoş xəbərlər gəlir, işğaldan azad edilən torpaqlarımıza sancılan bayraqların sayı artır. Hiyləgər düşmən onu da unutmasın ki, dünya yaranandan həmişə xeyir şərə qalib gəlib. Qisas qiyamətə qalmaz, necə ki, qalmır: Ali Baş Komandanın rəhbərliyi altında Azərbaycan Ordusu, igid əsgərlərimiz düşməndən qisası başqa yerdə yox, məhz döyüş meydanında alır. Azərbaycan əsgərinin cəbhədəki bu irəliləyişi həm də onun erməni təcavüzünə tuş gəlmiş öz doğma ocağına, doğma torpağına, doğma yurd-yuvasına qayıdışıdır. Çünki əsgərlərimizin ən böyük, ən güclü silahı Vətən sevgisidir, xalqın, ordunun Ali Baş Komandan ətrafında sıx birləşməsidir. Biz inanırıq ki, bu möhtəşəm birlik tezliklə düşmən üzərində qələbəmizi təmin edəcək. Çünki hamımız Prezidentimizin dediyi böyük bir həqiqət üzərində köklənmişik: Qarabağ Azərbaycandır! Və bu gün bir əsrə bərabər olan döyüşlərin 44 günündə Azərbaycanımızın qələbə tarixini, ən şanlı, ən şərəfli, ən qürurlu səhifələrini yazaraq 30 illik torpaq həsrətinə son qoyan, qələbə zəfərlərinə imza atan Ali Baş Komandanımız, Qalib Liderimiz, Prezidentimiz İlham Əliyevə, Güclü, Müzəffər Ordumuza, rəşadətli, igid əsgər və zabitlərimizə borcluyuq!. Çünki Qarabağ Azərbaycandır!


Xalq qara maskalı oğlanın əllərini rüşvətxor məmurların xirtdəyində görmək istəyir... » Şəfəqə Doğru\nŞəfəqə Doğru » Manşet » Xalq qara maskalı oğlanın əllərini rüşvətxor məmurların xirtdəyində görmək istəyir...\nXalq qara maskalı oğlanın əllərini rüşvətxor məmurların xirtdəyində görmək istəyir...\n- Дата: 11-mar-2020, 11:23 - Bölmə: Manşet / Aktual - Baxış sayı: 52\nAzərbaycan xalqı ağ atlı oğlandan çox, qara maskalı oğlanın yolunu gözləyir. Xalq qara maskalı oğlanın güclü əllərini rüşvətxor, mafioz məmurların xirtdəyində görmək istəyir. İnsanalar qara maskalı oğlanın yolunu Murovda xidmət edən əsgər övladlarının yolunu gözlədikləri kimi gözləyirlər.\nNə baş verir? Məmurların həbsi niyə ölkədə toy-bayrama çevrilib? Axı biz humanist xalqıq. Türməyə düşən düşməninə belə "Allah qapısını açsın” deyən azərbaycanlılar indi niyə onları idarə edən adamların türməyə düşməyinə sevinirlər?\nBu suala cavab verməzdən əvvəl 25-26 il əvvələ, acılı-şirinli xatirələrlə zəngin olan tələbəlik illərimə qayıtmaq istəyirəm. Qrup yoldaşlarımdan birinin atası keçmiş məmur idi, beş-altı il Yalovada vali işləmişdi. Arabir universitetə gəlir, övladının təhsili ilə maraqlanırdı. Hamı ona ehtiram göstərir, "sayın valim” deyib qabağına qaçırdı. Hansı ki, həmin vaxt kişi təqaüddəydi, hər hansı vəzifəsi, səlahiyyəti yox idi. Üstəlik, Yalova Ankara, İstanbul, İzmir də deyildi. Ağsaqqal bu hörməti necə qazanmışdı? İnsanların vəzifədən çıxmış bir insana bu qədər rəğbət bəsləməsinə səbəb nə idi?\nMən o vaxtdan hər şeylə maraqlanan, hər suala cavab tapmağa can atan adam olmuşam. Bir gün dözməyib soruşdum: "Ay Hakan, bu camaat sənin atanın xatirini niyə belə çox istəyir?”\nDiqqətlə üzümə baxıb, belə dedi: "Abi, mənim atam təmiz adamdır. O, heç vaxt bizə haram tikə yedirməyib. Atam vali işləyəndə, mən liseyə avtobusla gedib-gəlirdim”.\nMəşhur tamaşada deyildiyi kimi, mən göbələk deyiləm, yerdən çıxmamışam. Böyük bir nəslin təmsilçisiyəm. Vəzifədə işləyən çoxlu qohum-əqrabam olub. Dəqiq yadımdadır, o vaxt prokuror işləyən bir tanışımızən özü kimi qudurğan itini də hər gün parka maşınla aparıb-gətirirdilər...\nDövlət başçısı yüz dəfə deyib ki, məmur xalqın xidmətçisidir. Amma hələ də bəzi məmurlar axlqa öz xidmətçiləri kimi baxırlar. Açıq yazmaqda fayda var. Bəzi məmurlar dövlətin, dövlət başçısının etibarından sui-istifadə edirlər. Xalqa xidmət etməli olan adamlar, özlərinə, ailə üzvlərinə, qohum-qardaşlarına xidmət edirlər. Uzun illər zəli kimi xalqın qanını sorublar, rüşvətlə, korrupsiya ilə, talançılıqla milyonlar qazanıblar. Amma hələ də pis vərdişlərdən, yalandan və talandan əl çəkmirlər. Vaxtilə efir vasitəsilə qazanmış olduğum populyarlıq mənə ən müxtəlif təbəqələrin nümayəndələri ilə oturub-durmaq imkanı verib. Vaxtilə yüksək vəzifədə çalışmış bir tanışım vardı, arabir məni evinə qonaq aparırdı. Hələ də anlaya bilmirəm ki, cəmi bir qızı olan ailəyə 28 otaqlı mülk nəyə lazımdır? Dörd il əvvəl dilənçi bir qadını döyüb qapıdan qovandan sonra əlaqəmiz kəsildi. Bu yaxınlarda eşitmişəm ki, yeganə övladı narkotik maddələrin aludəçisidir, 6 aydı İtaliyada narkoloji dispanserdə müalicə olunur...\nHər görüşümüzdə üç-dörd saat söhbət etsək də, mən haram pulun hələ heç kimə xoşbəxtlik gətirmədiyini ona başa sala bilmirdim. Elə adamlar var ki, onları ancaq qara maskalı oğlan başa sala bilər. Həmin adamların sayı çox olduğu üçün xalq qara maskalı oğlanın tez-tez gəlməyini arzulayır...\nArzunuz çin olsun!\nGömrük rəisinin qardaşının evi basıldı -..\nİcra başçısının sabiq müavininin evinə basqın..\nŞəmkirdə maskalılar evə basqın edib: uşaqların..\nHalal zəhməti ilə milyonçu olan 14 yaşlı oğlan..\nBakıda 4 nəfərin öldüyü dəhşətli qəzanın..\nASTROLOJİ PROQNOZ – 15 İYUN..\nŞəhidimiz bu gün Qazaxda dəfn olunacaq - FOTO..\nErmənistan daha bir hərbçisini itirdi..


AMEA Naxçıvan Bölməsində Nəriman Nərimanovun 150 illiyinə həsr olunan elmi konfrans keçirilib » Naxcivanxeberleri.com\nAMEA Naxçıvan Bölməsində Nəriman Nərimanovun 150 illiyinə həsr olunan elmi konfrans keçirilib\nAMEA-nın Naxçıvan Bölməsində görkəmli Azərbaycan yazıçısı, ictimai-siyasi xadim Nəriman Nərimanovun anadan olmasının 150 illiyinə həsr olunmuş onlayn elmi konfrans keçirilib.\nAMEA Naxçıvan Bölməsinin Beynəlxalq əlaqələr və informasiya şöbəsindən NAXCİVANXEBERLERİ.COM-a verilən məlumata görə, konfransı giriş sözü ilə açan bölmənin sədri, akademik İsmayıl Hacıyev tədbirin Prezident İlham Əliyevin “Nəriman Nərimanovun 150 illik yubileyinin qeyd edilməsi haqqında” 14 fevral 2020-ci il tarixli Sərəncamına əsasən keçirildiyini deyib. O, yazıçının həyat və yaradıcılıq fəaliyyətindən bəhs edərək bildirib ki, dövrünün görkəmli şəxsiyyətlərindən olan Nəriman Nərimanov hər zaman Azərbaycanın milli mənafeyini yüksək tutub.\nİsmayıl Hacıyev diqqətə çatdırıb ki, ümummilli lider Heydər Əliyevin qayğı və diqqəti, böyük səyləri sayəsində Nəriman Nərimanovun 100 və 125 illik yubileyləri qeyd olunub, ulu öndərin təşəbbüsü ilə ədibin Bakıda əzəmətli abidəsi ucaldılıb, ev-muzeyi yaradılıb.\nVurğulanıb ki, Azərbaycan tarixində, ədəbiyyatında özünəməxsus xidmətləri olan görkəmli yazıçının fəaliyyətini əks etdirən çoxsaylı kitab və monoqrafiyalar çap edilib. Ölkə Prezidentinin sərəncamına uyğun olaraq Nəriman Nərimanovun ictimai, siyasi fəaliyyətinin təbliği istiqamətində mühüm işlər görülüb.\nKonfransda bölmənin Tarix, Etnoqrafiya və Arxeologiya İnstitutunun Yeni və ən yeni tarix şöbəsinin aparıcı elmi işçisi Musa Quliyevin “Görkəmli ictimai-siyasi və dövlət xadimi Nəriman Nərimanov”, İncəsənət, Dil və Ədəbiyyat İnstitutunun direktoru, AMEA-nın müxbir üzvü Əbülfəz Quliyevin “Nəriman Nərimanov və dil məsələləri”, həmin institutun Ədəbiyyatşünaslıq şöbəsinin müdiri, filologiya üzrə fəlsəfə doktoru, dosent Ramiz Qasımovun “Nəriman Nərimanovun dramaturgiyası” və şöbənin böyük elmi işçisi, filologiya üzrə fəlsəfə doktoru Nərgiz İsmayılovanın “Nəriman Nərimanovun publisistikası” mövzusunda məruzələri dinlənilib.\nAMEA Naxçıvan Bölməsində Əbdürrəhim bəy Haqverdiyevin 150 illiyinə həsr olunan onlayn elmi konfrans keçirilib


Xanım Fatimeyi Zehra yad edildi FOTO - Azadliq Xeber\nXanım Fatimeyi Zehra yad edildi FOTO\nBakıda Xanım Fatmeyi Zəhranın mövluduna həsr olunmuş tədbir keçirilib.\nANS PRESS-in məlumatına görə, “İslam Birliyi və İnkişafı” İctimai Birliyinin təşəbbüsü baş tutmuş tədbir “Mədinə Gülü” şadlıq sarayında keçirilib.\nTədbirin keçirilməsinin əsas məqsədlərindən biri gənclərə Xanım Fatmeyi Zəhranın tanıtmaq, bu mövludu müsəlman qadınları üçün çox önəmli günlərdən birinin olduğunu bir daha xatırlatmaq olub. Mövlud mərasimi Quran tilabəti ilə başladı və tədbirin açılışını “İslam Birliyi və İnkişafı” İctimai Birliyinin sədri Seyyid Kənan Əliyev etdi. Tədbir tanınmış dini-ictimai alimləri və Əhli-Beyt İlahi nəğmələr qrupunun iştirakı ilə keçirildi.\nTədbirdə 800 nəfərən çox insan iştirak etdi. Mərasimdə çıxış edən Seyyid Əli Əkbər Ocaq Nejad, İlahiyyat məscidinin imamı Hacı Ceyhun, Seyyid Mirnemət, Hacı Adil Hüseynov, ilahiyyatçı Hacı Atif İsmayılov qeyd etdilər ki, Xanım Fatmeyi Zəhra (s.ə) islam dünyasında qadın obrazının bariz nümunəsidir, və əsl müsəlman qadınının mənəvi zənginliyinin real nümayəndəsidir.\nBirliyin sədri Seyyid Kənan Əliyevin fikirlərinə qoşularaq bir daha qeyd edildi ki, müsəlman ölkələrində baş verən müharibələrdə əsasən zorakılığa məruz qalan məhz qadınlar olurlar.\nSonda qeyd edildi ki, belə tədbirlərin mütəmadi olaraq keçirilməsi və əsasən də qadınların bu cür yığıncaqlarda iştirakı əsas şərtlərdən biridir. Mərasimdə həmçinin bu problemlərin həll olunması üçün bütün müsəlman ölkələrinin məzhəbindən, təriqətindən və coğrafi yerləşməsindən asılı olmayaraq, əl-ələ verərək həll yolunu tapmaları vacib olduğunu bildirildi. Tədbirin sonunda Ehsan süfrəsi açıldı.


| “O İnsanlar Heç Kabinetlərini Də Dəyişməyiblər.”Rəsul Quliyev – Rasul Guliyev\n“O İnsanlar Heç Kabinetlərini Də Dəyişməyiblər.”\nDekabr 2, 2012\ttərəfindən Rasul Guliyev - Rəsul Quliyev 9 Şərh\n“Camaatın bu günkü müthi vəziyyəti hakimiyyətdən 2013-cü il prezident seçkilərinə xüsusi hazırlıq tələb etmir”.\nBunu Teleqraf.az-a (TELEQRAF İNFORMASİYA AGENTLİYİ) açıqlamasında parlamentin sabiq sədri, Açıq Cəmiyyət Partiyasının lideri Rəsul Quliyev Prezident Adminstrasiyasında son vəzifə təyinatlarına münasibət bildirərkən deyib. R.Quliyev hesab edir ki, bu təyinatlar diqqəti cəlb etməkdən başqa heç bir şeyə xidmət etmir: “O insanlar heç kabinetlərini də dəyişməyiblər. Necə işləyirdilərsə (daha doğrusu necə işləmirdilərsə) elə də öz kabinetlərində davam edirlər. Məhərrəm Əliyevin yeni vəzifəsində ölkənin müdafiə qüdrətini artıracağına inanmaq da mümkün deyil. Başa düşmək olmur, bu insanlar yüksək vəzifəyə keçirilib, yoxsa kiçildiliblər?”\nACP liderinin fikrincə Ramiz Mehdiyevin başqa kadrla əvəzlənməsinə hazırlıq getdiyinə dair fikirlər də gülüncdür: “Ramiz Mehdiyev 20 ildir işləyir. Həmin o admalar da aşağı-yuxarı 20 ildir onun ətrafındadırlar. İndi onların nəyə qabil olduğunu yeni vəzifədə yoxlamaq istəyirlər? Doğrudan bu fantastik ideyadır. Belə yanaşmalar da var ki, təyin olunanların hamısı Naxçıvanlıdır. Daha doğrusu naxçıvanlı-ermənistanlı qarışıqlarıdır. Məgər bu günə qədər onlar başqa regiondan idilər? Bir sözlə heç bir əhəmiyyəti olmayan yer dəyişikliyidir”.\nR.Quliyev hesab edir ki, R.Mehdiyev ancaq bir halda istefaya gedə bilər: “İşə gəlmək iqtidarında olmadığı halda”.\nAçıq Cəmiyyət Partiyası, ACP, Azerbaijan, Azərbaycan, Ilham Aliyev, Məhərrəm Əliyev, New Azerbaijan Party, Pacyл Kyлиeв, Ramiz Mehdiyev, Rasul Guliyev, Rəsul Quliyev, TELEQRAF İNFORMASİYA AGENTLİYİ\n9 Cavab to ““O İnsanlar Heç Kabinetlərini Də Dəyişməyiblər.””\ndemokrat Cavabla Dekabr 3, 2012 12:39 axşam\nRəsul müəllim,hamı Ramiz Mendiyevin izoliyasiya olunmasından,istefasından danışırdı.Amma o “Azərbaycan 2020: Gələcəyə baxış” mövzusunda beynəlxalq konfransda çıxışı zamanı “Ziyalılar forumunu”aşagılayan sərt ittihamlar yagdırıb,Elşad Abdullayev və Milli Məclisin sabiq deputatı Gülər Əhmədovanın videogörüntüləri ilə bağlı müzakirələrə münasibətində Elşadı dələduz adlandırıb,“Milyarderlər İttifaqı” adlı qurumunu Rusiyada formalaşmış Azərbaycan diasporunun parçalanması kimi qiymətləndirib, AZƏRBAYCAN GÜC MƏRKƏZİ YARADILMASINDAN danışıb,«Prezident Administrasiyasında işin həcminin artması ilə əlaqədar son təyinatlarla bağlı cənab Prezident tərəfindən qərarlar qəbul olundugunu vurgıladı.Eyni zamanda bildirdi ki, Azərbaycanın 2020-ci il gələcəyə baxış konsepsiyası hazır olacaq: “Azərbaycan prezidentinin böyük planları var və bu işlər 2020-ci ilə qədər davam edəcək” və təmtəraqla qeyd etdi ki,İlham Əliyev 2013-cü ildə də prezident olacaq.\nBu Ramiz Mehdiyevin bir güllə ilə bir neçə dovşanı vurmaq ambisiyasından və prezidenti də dəstəkləməklə özünün də istefaya getməməsindən xəbər vermirmi?\nVətəndaş Cavabla Dekabr 3, 2012 6:18 axşam\nZiyalılar forumu da,“Milyarderlər İttifaqı” adlı qurum da,müxalifət qüvvələri də Ramiz Mehdiyevin çıxışına cavab verməlidir.Deməli hakimiyyət bu qurumlardan narahatşılıqlarını biruzə verir.\nR.Mehdiyevin İlham Əliyev 2013-cü ildə prezident olacaq deməsi bir daha hakimiyyətin zoraklıq üslubundan xəbər verir.Bu həm də Avropaya,xüsusi ilə Amerikanın Prezidenti cənab B.Obamaya da hədədir.Prezident c. B.Obama demişdir ki,kimki bir neçə dəfə prezidentlik iddiasında olanlar Demokratiyanın,Amerikanın düşmənidir.İndi R.Mehdiyev bununla nə demək istəyir,Amerikaya,\nAvropaya xox gəlir? Ya bu hakimiyyətə nifrət edən xalqı ələ salaraq,istəsəniz də,istəməsəniz də İ.Əliyev prezidentiniz olacaq hədəsi ilə demək istəyir ki,ay bədbəxt xalq özünüzü nə zamana qədər qoyun yerinə qoyacaqsınız?Mən də düşünürəm ki,hər halda onun çıxışı həm Beynəlxalq Təşkilatlara,Demokratiyaya,eyni zamanda Azərbaycan ictimaiyyətinə bir mesaj idi.\nRasul Guliyev - Rəsul Quliyev Dekabr 3, 2012 8:35 axşam\nSiz heç olmazsa mənim bildirdiyim fikri oxumusunuz ya yox.\ndemokrat Cavabla Dekabr 3, 2012 1:15 axşam\nRəsul müəllim mən elə düşünürəm ki,Ramiz Mehdiyev belə aqrissiv çıxışları ilə ölkədə qarışıqlıq salmaq istəyir.Yəni onun çıxışlarını mən müxalifətə mesaj kimi başa düşürəm.Müxalifət qüvvələri onun çıxışlarına reaksiya verib piketlər,aksiyalar keçirsə məncə müsbət nəticələr verər.\nVətəndaş Cavabla Dekabr 3, 2012 9:27 axşam\nFikirlərinizi oxudum Rəsul müəllim,“Hər gün kifayət qədər ciddi cinayətlər törədən, korrupsiya və rüşvət bataqlığında üzən diktator heç vaxt öz xoşuna hakimiyyətdən getməz. Bu addımı atsa onu ən yaxşısı Mübarəkin taleyi gözləyər.”deyirsiniz və deyək ki,bizdə Sizin fikirlərinizlə razılılaşırıq.Bunların fikiri 2037-ci ilə qədər xalqı talamaqdırsa biz hansı millətlə onu H.Mübarəkin halına salacagıq? Azərbaycanda deyək ki,40 müxalifət partiyası var,yəni 40 partiya sədri,əgər bu 40 adam biri-biri ilə dil tapıb birlik yarada bilmirsə bəs 7 milyon xalqın birliyini necə əldə etmək olar.Elə ona görə də hakimiyyət bu durumdan istifadə edərək 20 ildir xalqı talayır.Təsəvvür edin ki,bu xalq tamamilə taleyinə biganədir,heç olmasa gedib hər hansısa müxalifət partiyasına belə üzv olmurlar,bu dəhşətdir,faciədir.\nBelə getsə o zaman 2037 nədir,hələ sonra oglu Heydər də aga olacaq bu xalqa.Əgər o boyda agsaqqal,bir ayagı burda,bir ayagı gorda olan agsaqqal bu yaşında baş verən bu cinayətlərin qarşısında durub utanmadan,qızarmadan şər-şəbata ilə İlhamını tərifləyirsə və kinayə ilə deyirsə hələ 2013-də də prezident olacaq,o zaman nədən danışmaq olar?\nBu millətin bir çarəsi var,deyilən “21 dekabr faciəsi”yalansa gerçək olub bu milləti yaxalasın və birdəfəlik canı qurtarsın,dünya da rahat olsun ki,belə bir ləkədən canı qurtardı.Mənim daha bu millətə sözüm yoxdur….\nRasul Guliyev - Rəsul Quliyev Cavabla Dekabr 3, 2012 9:44 axşam\n21 dekabr faciəsi yalandır,gərək başımıza çarə qılaq.\nVətəndaş Dekabr 3, 2012 9:55 axşam\n21 dekabr can qurtarandır,ondan betəri elə bu iqtidardı ki,zəli olub keçib bu millətin bogazına qanını sorur,öldürmürki birdəfəlik canı qurtarsın.\ndemokrat Cavabla Dekabr 3, 2012 9:50 axşam\nRəsul müəllim,neçə ki bu millətin maraqları Birləşmiş Ştatların və yaxud Demokratik qüvvələrin ideoloji maraqları üst-üstə düşməyib bu hakimiyyətə onlar tərəfindən şans veriləcək,dəstəklənəcək.Çünki onların da hakimiyyətdən digər maraqları var.Xalq hakimiyyətin getməsində qəlbində maraqlıdır,real cəsarəti yoxdur və buna çox biganə yanaşır.Ona görə də hakimiyyət xalqın psixologiyasına yaxşı bələddir və bundan da lazımınca istifadə edir.\nNeçə ki,müxalifət biri-birinə düşmən mövqeyindədir, ümüm xalq birliyindən danışmaga dəyməz.Bu millət başdan ayaga ləkədir yer kürəsinə.\nRasul Guliyev - Rəsul Quliyev Cavabla Dekabr 3, 2012 10:26 axşam\nTək BŞ-lar yox bütün qərb sivilisaziyasının maraqları üst üstə düşür.Sadəcə olaraq xalqın öz maraqları uğrunda mübarizə apara bilməməsi onların əl qolunu bağlayıb. Siz bu pessimist fikirlərdən uzaqlaşıb necə heç olmazsa 10 -15 min insanı ayağa qaldırmalıyığı düşünün.


14.03.2018 , 17:13\nHazırda Mərkəzi Seçki Komissiyasında (MSK) 63 beynəlxalq müşahidəçi akkreditasiyadan keçib. Sechki-2018.az saytının məlumatına görə, bu barədə MSK-nın media və ictimai əlaqələr şöbəsinin müdiri Şahin Əsədli məlumat verib.\nBildirib ki, 26 ölkədən olan bu müşahidəçilər 6 beynəlxalq təşkilatı təmsil edirlər.\nŞahin Əsədli qeyd edib ki, həmçinin 32 min 764 yerli müşahidəçi də akkreditasiyadan keçib. Onlardan 542-si MSK-da akkreditasiyadan keçərək bütün ölkə ərazisində, 32 min 222-si isə dairə seçki komissiyalarında akkreditasiyadan keçərək müvafiq dairənin hüddudları daxilində müşahidə aparmaq hüququ qazanıb.


İran İqtisadiyyat və Maliyyə naziri işdən çıxarıldı | TRT Azerbaycan\nİran İqtisadiyyat və...\nİran İqtisadiyyat və Maliyyə naziri işdən çıxarıldı\nİran Milli Məclisində keçirilən səsvermədə 121 deputat Kerbasiyanın vəzifədə qalması, 137 millət vəkili isə işdən çıxarılmasını istədi.\n26.08.2018 ~ 13.10.2020\nİran İqtisadiyyat və Maliyyə naziri Məsud Kerbasiyan vəzifəsindən çıxarıldı.\nİran Milli Məclisində keçirilən səsvermədə 121 deputat Kerbasiyanın vəzifədə qalması, 137 millət vəkili isə işdən çıxarılmasını istədi. Səbəb olaraq Məsud Kerbasiyanın ölkədəki iqtisadi böhranı idarə edə, lazımi tədbirləri görə, uyğun maliyyə nəzarəti və şəffaflığı təmin edə bilmədiyi göstərilib. Onunla bağlı şikayət 19 avqustda 33 deputatın imzası ilə parlament rəhbərliyinə təqdim olunmuşdu.\nXatırladaq ki, İranın Əmək naziri Əli Rəbi də 8 avqustda Məclisdə keçirilən səsvermədə səs almayaraq vəzifəsindən çıxarılmışdı.\nEtiketlәr: #İran İqtisadiyyat və Maliyyə naziri , #Məsud Kerbasiyan , #İranın Əmək naziri , #Əli Rəbi


`Milli Şura millətin Aşurasıdır` - Elşən\n`Milli Şura millətin Aşurasıdır` - Elşən Musayev\n13:21 13 Noyabr 2014 Oxunub : 1531\n`Milli Şura adlanan qurum son zamanlar eyforik bir vəziyyətə gəlib. Nə elədikləri, daha doğrusu nə eləmək istədikləri bəlli deyil. Verdikləri açıqlamalardan tutmuş, təyin elədikləri mitinqlərə qədər. Abstrakt təyinatlarından tutmuş, rabitəsiz qərarlarına qədər. Sual oluna bilər: Bu təşkilat prezident seçkiləri üçün nəzərdə tutulmamışdımı? Onun tərkibində Müsavat daxil digər partiyaların da iştirakı yoxmuydu? Var idi təbii, hamısı da ayrılıb getdi. Yaxşı bəs o zaman ta nəyi Milli Şura oldu bunun? Lüləyi Əli Kərimli, qapağı Cəmil Həsənli olan təşkilat nə vaxtdan bütöv müxalifəti təmsil etmək iddiasına düşdü? Ya da düşdüsə də bunu bacardımı? Yox, əlbəttə. Elə yerindəcə saydı. Həm də AXCP kimi saydı`.\nBu sözləri “Kaspi”-yə müsahibəsində Demokratik Maarifçilik Partiyasının sədri, politoloq Elşən Musayev deyib. O, bildirib ki, Milli Şura yarandıqları gündən bəri millətin şurası deyil, aşurası olub:\n- Son bir ayda müxalifət tərəfindən təşkil olunan mitinqlər özünüifşanın ən sonuncu həddi, rəzalətin dibi idi. Həm də bütün işartıları ilə. Və ya mitinqin təşkilatçılarından biri olan Fuad Qəhrəmanlının iştirakçılara “ay camaat, sol tərəf boşdur, sağdan bir az adam o tərəfə keçsin” – deyə müraciəti, Əli Kərimlinin 300 nəfərlik insan toplusuna “mənim xalqım” - deyə səslənişi, Cəmil Həsənlinin sanki bir milyonluq mitinqdə nitq söyləyirmiş kimi havaya girib kükrəməsi, gerçək bir fiaskonun, eyni zamanda psixi pozğunluğun nəticəsi kimi dəyərləndirilməlidir.\nAyrıca, insanda abır olmalıdır ki, bu qədərini edə bilsin. Adamda həya olmalıdır ki, şəhərin düz mərkəzində təşkil olunan aksiyaya – üstəgəl icazəli ikən - 250 nəfərin yığılmasını, tində “Patron” tumu çırtlamasını “möhtəşəm mitinq “adı ilə manşetlərə daşıya bilsin. Bunu ancaq Əli Kərimli kimi avantürist edə bilərdi ki, elədi də.\n- Müxalifət görə-görə ki hər dəfə aksiyalara az adam gəlir, bəs nə üçün hər dəfə mitinq keçirmək adı ilə özlərini biabır edirlər?\n- Milli Şuranın 12 oktyabr mitinqində olduğu kimi 9 noyabr aksiyasında da KXCP sədri, Milli Şuranın üzvü Mirmahmud Mirəlioğlu və müavinlərini görmədik. Sizcə, Mirmahmud Mirəlioğlunu küsdürən və ya tərəfdarlarına qarşı saymazlıq etməsinə səbəb nədir?\n- Son iki aydakı hər iki icazəli aksiyada Milli Şura təmsilçiləri, xüsusən də Əli Kərimli və komandası tərəfindən müsavatçılara qarşı açıq-aşkar hörmətsizlik nümayiş etdirilir. Müsavatçılar Milli Şuraya dəstək vermək üçün mitinqə gəlsələr də onlara nə minnətdarlıq edilir, nə də danışmaq üçün söz verilir. Sizcə, belə münasibətin kökündə nə dayanır?\n- Milli Şuranın 9 noyabr aksiyası “Azad et” adlanırdı. Onlar tribunadakı çıxışlarında vətənə xəyanətdə, dələduzluqda, vergidən yayınmaqda təqsirli bilinən şəxsləri siyasi məhbus kimi qələmə verir, onların azad edilməsi tələbini səsləndirirdilər. Lakin nədənsə Azərbaycanın dövlət bayrağını erməni işğalı altındakı torpaqlarımızda dalğalandıran, elə bu zaman da girov düşən soydaşlarımız Dilqəm Əsgərov və Şahbaz Quliyevin azadlıqlarını tələb etmək yada düşmürdü. Sizcə onlar bunu bilməyərəkdən, yaxud məqsədli şəkildə edirlər?\n- Müsavat Partiyası daxilində cərəyan edən hadisələr də cəmiyyətdə geniş müzakirə mövzusudur. Artıq başqanlığa sabiq namizədlər Qubad İbadoğlu, Səxavət Əlisoy, Tural Abbaslı partiya daxilində yeni fraksiya yaratmaq, hətta partiyanın növbədənkənar qurultayını keçirmək barədə fikirlər səsləndirirlər. Sizcə bu gediş Müsavata nə vəd edir?


Sərçələri yoxa çıxan şəhərin qarğaları - REPORTAJ - Azinforum.az İnformasiya Portalı\nAna səhifə / Media / Sərçələri yoxa çıxan şəhərin qarğaları – REPORTAJ\nSərçələri yoxa çıxan şəhərin qarğaları – REPORTAJ\nSon illər Bakının həm mərkəz, həm də şəhərətrafı yerlərində qarğaların sayının xırda quşlarla müqayisədə artdığı müşahidə olunur. Bəzi hallarda hətta insanların da üstünə cuman bu quşlar həm də sərçələrin və digər xırda quşların sayının azalmasına səbəb olur. Çünki onların əsas qidalarından biri də elə bu xırda quşlardır.\nŞəhərin Keşlə stansiyası kimi nisbətən kənar yerlərindən tutmuş, mərkəz hissə sayılan Səməd Vurğun bağının ətrafı, eləcə də Heydər Əliyev adına sarayın qarşısındakı parka qədər bir çox yerdə qarğalar gözə dəyir.\nBəs qarğaların sayındakı artımın əsas səbəbi nədir? Bunu ekoloji pozuntu saymaq olarmı? Bu quşların çoxalması sonradan hansısa ekoloji fəsadlara gətirib çıxara bilərmi?\nEkoloq Telman Zeynalov virtualaz.org-a açıqlamasında bildirib ki, şəhərdə qarğaların artmasının əsas səbəblərindən biri ətraf ərazilərdəki qarlı hava şəraitidir. Ümumilikdə isə bu quşların heç bir ekoloji fəsadı yoxdur:\n“Bu quşlar qar olmayan yer tapıb bura axın ediblər. Bundan başqa, Bakıda tullantı çox olduğundan onlar yem də tapa bilirlər. Şəhərdə qarğaların müxtəlif növlərinə rast gəlinir, amma növündən asılı olmayaraq, onların şəhər ekologiyasında əsas rolu sanitarlıqdır. Belə ki, onlar zibilliklərin yanında müxtəlif ziyanvericiləri – siçovulları, siçanları yeyir və təbii balansı qoruyurlar. Meşədə bu işi canavar, çaqqal edir, şəhərdə isə qarğa”.\nQarğaların xırda quşların sayının azalmasına səbəb olmasına gəlincə isə T.Zeynalov bildirib ki, bunu da təbiət özü tənzimləyir:\n“Qarğa hansısa quşu qovur, o tab gətirmir, yıxılırsa, onu yeyəcək. Deməli, o quş xəstədir. Qeyd etdiyim kimi, bu, qarğanın sanitar funksiyası ilə bağlıdır. Qarğaların sayının çoxalmasının yeganə mənfi tərəfi yalnız o ola bilər ki, şəhərdə yem tapa bilməsələr, uşaqlara cuma bilərlər, bu da çox nadir hallarda rast gəlinən haldır. Amma mən şəhərdə qarğaların azaldığını müşahidə edirəm, çox az rast gəlirəm”.\nZoologiya institutunun Ornitologiya laboratoriyasının müdiri İlyas Babayev isə bu fikirdədir ki, son 5-6 ildə şəhərdə qarğaların sayı həddindən artıq çoxalıb:\n“Bu artımın da bir neçə səbəbi var. İlkin səbəbi Bakı və Bakıətrafı ərazilərdə zibilliklərin sayının artmasıdır. Qarğalar da bu zibilliklərdəki qida qalıqları ilə qidalanırlar. İkinci səbəb qarğaların Rusiya ərazisindən cənuba miqrasiyasıdır. Bu zaman onların bir hissəsi Azərbaycanda qalır və cənuba köç etmir. Eyni zamanda, yaz miqrasiyası vaxtı şimala köç edəndə də Azərbaycanda əlverişli şərait tapan qarğalar burada qalır. Digər səbəb isə qarğaların yay aylarında nəsil artırmasıdır. Onlar yuva qurur, hər qarğanın yuvasında 2-3 bala yetişir, bu da sayı artırır”.\nİ.Babayevin sözlərinə görə, xırda quşların sayındakı azalmanın əsas səbəbi qarğalar yox, şəhərdəki ağacların sayının azalmasıdır:\n“Çünki belə quşlar kolluqları, ağacları sevirlər, orada gizlənə bilirlər. İndi ağacların sayı azalıb, çox hündür ağaclar qalıb, sərçələr də orada gizlənə bilmir və asanlıqla qarğalara yem olurlar”.\nEkspert hesab edir ki, təbiət özü-özünü tənzimlədiyindən, qarğaların sayının artıb xırda quşların azalmasının ekologiyaya çox ciddi təsiri olmayacaq:\n“Bunun yeganə mənfi cəhəti qarğaların köç zamanı digər ölkələrdən bəzi xəstəlikləri gətirməsi ola bilər ki, buna da quş qripini misal çəkmək olar. Başqa bir çox xəstəliklərin daşıyıcısı ola bilərlər, amma bu da az hallarda rast gəlinir”.\nÖncəki Akif Səlimovun adamlarından sayta hədə…\nNövbəti Türkiyə Ceyhan kəməri ilə neft nəqlini dayandırdı


Bir pişik üçün zəhərli qidalar nədir? - maraqlı Daha ƏTraflı\nƏSas maraqlı Bir pişik üçün zəhərli qidalar nədir?\nMüəllif Laura, 28 noyabr 2017\nSon yeniləmə: 28 noyabr 2017\nEv heyvanları sahiblərinin tez -tez verdikləri suallardan biridir bir pişik və ya it üçün zəhərli qidalar nədir. Bu yazıda pişiklərə və diyetlərində qadağan olunmuş qidaların siyahısına diqqət yetirəcəyik:\nKofein, teobromin və tein\nSüd və laktoza\nKafein, teobromin və tein və ya başqa sözlə, qəhvə, şokolad və çay pişiklərin bədəninə çox zərərlidir. Nəbzinizi artırır və qusma, ishal və digər həzm problemlərinə səbəb ola bilərlər. Böyük miqdarda qəbul edildikdə nəticə ölümcül ola bilər, buna görə də bu qidalardan nəyin bahasına olur olsun uzaq durun.\nPişiklərin südü sevdiklərinə və həyatlarının hər hansı bir mərhələsində sağlam olduqlarına inandıqlarına baxmayaraq, bu səhvdir Yetkin pişik laktoza dözümsüzdür. Süd məhsulları ciddi həzm problemlərinə səbəb ola bilər.\nAydın görünsə də, bəzən baytarlar pişiklərdə spirtli içkilərin qəbulu üçün təcili konsultasiyalara getməli olurlar. Pişiyimizin alkoqol qəbul etməsinin qarşısını almaq lazımdır, çünki çox təhlükəli bir dərmandır və qəbulunun nəticəsi ev heyvanınızın orqanizmi üçün ölümcül ola bilər.\nSoğan və sarımsaq, həmçinin pırasa qırmızı qan hüceyrələrinin məhv olması ilə əlaqədardır; yəni ev heyvanlarımızda anemiyaya səbəb ola bilərlər. Bu səbəbdən pişiyimizin onları qəbul etməsindən qaçmalıyıq və bura kiçik miqdarlarda belə normal olaraq bu qidaların bir hissəsini ehtiva edən yeməyimizin qalıqları daxildir.\nDuz, şəkər və ədviyyatlar pəhrizimizin bir hissəsidir, lakin tüklü yoldaşımızın bir hissəsi olmaq məcburiyyətində deyil. Bu qidalar hipertansiyon, həzm problemləri və digər xəstəliklərlə əlaqəlidir Onları ev heyvanlarımızın pəhrizindən xaric etsək, qarşısını ala bilərik.\nAvokado çox yağlı bir meyvədir və insan pəhrizində "yaxşı yağlar" təmin etdiyi düşünülür, Heyvanlarımızın pəhrizində nəyin bahasına olursa olsun bundan çəkinməliyik, çünki kalori qəbuluna əlavə olaraq çox zərərli olan persin ehtiva edir. Pişiyimizin somon yağı kimi digər maddələrdən lazımi kalori alması üstünlük təşkil edir.\nSümüklər və tikanlar\nBalıq sümüyünü dişləyən cizgi filminin bala tipik görüntüsünə baxmayaraq, sümüklər və onurğalar yalnız problem yarada bilər. Ev heyvanlarında boğulma səbəbiylə ölümün əsas səbəbidir və perforasiya və ülser kimi digər problemlərlə əlaqədardır.\nDanışdığımız mütəxəssisdən asılı olaraq təhlükəli qidaların siyahısı sonsuz ola bilər etibar etdiyiniz mütəxəssislə məsləhətləşməyinizi məsləhət görürük. Bunu indidən deməyə ehtiyac yoxdur ev heyvanınıza cinsinə, yaşına və ölçüsünə görə xüsusi olaraq dizayn edilməmiş bir şey verməyin.\nCopyright maraqlı : Bir pişik üçün zəhərli qidalar nədir? - maraqlı Daha ƏTraflı


Texniki problemlərə baxmayaraq, İran nüvə silahı istehsal edə bilər\nDünya xəbərləri 11 Mart 2011 17:26 (UTC+04:00)\nAzərbaycan, Bakı, 11 mart /Trend, müxbir D.Xatınoğlu/\nSon bir həftə ərzində ABŞ rəsmiləri "İranın nüvə silahı istehsal etmək potensialı" ilə bağlı bəyanat veriblər. Nüvə məsələləri üzrə ekspert Rza Təqizadənin (Reza Taghizadeh) fikrincə, İran nüvə silahının istehsalı üçün texniki problemlərlə üzləşsə də, bu növ silahı istehsal edə biləcəyi istisna olunmur.\nABŞ Milli Kəşfiyyat Mərkəzinin rəhbəri (Director of National Intelligence) Ceyms Klepper (James Clapper) martın 11-də Senatda çıxışı zamanı bildirib ki, İranın nüvə texnologiyası sahəsində proqramının inkişafı bu ölkənin nüvə silahı istehsal edəcəyi şübhəsini artırır. Onun sözlərinə görə, İranın nüvə silahına yiyələnməsi bundan sonra ölkə rəhbərliyinin siyasi iradəsi və verəcəyi qərardan asılıdır. Həmçinin martın 10-da ABŞ Dövlət Departamentininkütləvi silahların yayılmasının qarşısının alınması üzrə müşaviri Robert Aynhorn (Robert Einhorn, the U.S. State Department's senior adviser for nonproliferation and arms control) isə bildirib ki, İran lazım olduğu zaman qısa bir müddətdə dərhal nüvə silahını istehsal etmək üçün bu texnologiyaya yiyələnmək istiqamətindədir.\nABŞ rəsmilərinin bəyanatına baxmayaraq, bir çox ekspertlər İranın nüvə silahı istehsalı texnologiyasına yiyələnməsinin çətin proses olduğunu düşünürlər. Bəzi ekspertlərin fikrincə, 90 faizdən çox zənginləşdirilmiş uranı digər metallardan təmizləmək, nüvə başlığını istehsal edə bilmək və raketə quraşdırmaq, həmçinin, Beynəlxalq Atom Enerjisi Agentliyi (BAEA) ilə əlaqələri kəsib bütün müfəttişləri ölkədən çıxarmaq kimi problemlər nüvə silahına yiyələnmək üçün İranın qarşısında böyük bir maneədir.\nTrend-in Ekspert Şurasının üzvü, Böyük Britaniyada fəaliyyət göstərən İran əsilli ekspert Təqizadə telefonla Trend-ə bildirib ki, ABŞ rəsmilərinin İranın nüvə silahı istehsal edə biləcəyi ilə bağlı bəyanatlarının real və ciddi olduğunu düşünür.\nUranda qarışıq metallar\nİran hazırda 3000 kq 3,5 faizlik uran və 35 kq 20 faizlik uran istehsal edə bilib. Bu dərəcələrdə istehsal olunan uran qazları yalnız nüvə reaktorlarında yanacağa çevrildikdən sonra istifadə oluna bilər. Lakin İran əlində olan uran qazını (UF6) 90 faizdən çox zənginləşdirə bilsə, nüvə silahı istehsaletmə potensialına malik ola bilər.\nTəqizadə düşünür ki, yalnız ABŞ rəsmilərinin bəyanatı deyil, Beynəlxalq Atom Enerjisi Agentliyinin baş katibi Yukiya Amanonun da martın 9-da BAAE Hakimlər Şurasında çıxışı və fevralın 25-də İranla bağlı məruzəsi göstərir ki, beynəlxalq ictimaiyyətin İran rəhbərliyinin nüvə proqramı ilə bağlı tutduğu istiqamətə baxışı dəyişib və ciddi narahatlığına səbəb olub.\nABŞ Kəşfiyyat Mərkəzi 2007-ci ildə yaydığı məruzədə bildirmişdi ki, İran 2003-cü ildə nüvə silahı istehsalı proqramını dayandırıb, lakin hazırda belə bir qənaətdədir ki, İran ən azı nüvə silahı istehsaletmə potensialına malik olmaq istiqamətində çalışır.\nİranda istehsal olunan uranda qatışıq minerallar və metallar var. Uran daşı mədənlərdə adətən mineral maddələrlə kimyəvi tərkibdə olur. O cümlədən uran fosfat, uran oksidi, uran silikat və digər kimyəvi tərkiblərdə olur.\nNüvə silahında istifadə olunan 90 faiz zənginləşdirilmiş uran digər qarışıq maddələrdən tamamilə təmizlənməlidir.\nRusiya bundan əvvəl də İranın 1200 kq zəif uranın Tehran nüvə laboratoriyasına lazım olan 20 faizlik yanacaqla dəyişdirilməsi planı ilə bağlı bildirmişdi ki, İranın 3,5 faiz zənginləşdirdiyi uranda qarışıq metallar çoxdur və bu urandan 20 faizlik yanacaq istehsal etmək çətindir.\nTəqizadə hesab edir ki, İranda uranı zənginləşdirmək üçün istifadə olunan sentrifuqların texnikasının zəif olduğunu nəzərə alsaq, əlbəttə ki, uranın qarışıq metallardan təmizlənməsi çətindir, lakin uranda olan qarışıq metallar onun 90 faizədək zənginləşdirilməsinə mane olmur. Bu, yalnız İranın istehsal edəcəyi nüvə başlığında daha çox uranın lazım olması və bombanın çəkisinin ağır olması ilə nəticələnə bilər, lakin nüvə silahı istehsalına maneə deyil.\nİranın ballestik raketlərinin qabiliyyəti\nİran nüvə başlığının istehsalını uğurla həyata keçirdiyi halda, üzləşəcəyi digər problem bu başlığı daşıyan raketlərə quraşdırmaqdan ibarətdir.\nİran hazırda 3000 km məsafəni hədəfə ala bilən ballestik raketlər istehsal edə bilib və Orta Şərqdə ən böyük raket cəbbəxanasına (arsenal) malikdir.\nTəqizadənin fikrincə, adətən nüvə başlığı daşıyacaq raketlərin özəl xüsusiyyətləri olur, o cümlədən başlığın raketə quraşdırılması ilə bağlı raketin quruluşunda müəyyən dəyişikliklər lazımdır.\nTəqizadə Amanonun məruzəsinə istinadən hesab edir ki, İran nüvə başlığı daşıya biləcək raketlərin üzərində ciddi şəkildə işləyir. Onun sözlərinə görə, İran indiyədək kosmosa bir peyk göndərib, bərk yanacaqlı "Şahab 3" ballestik raketlərini də sınaqdan keçirib. Onun sözlərinə görə, faktlar göstərir ki, hələlik "Şahab 3" raketlərinin diametri kiçik olsa və nüvə başlığını daşıya bilməsə də, İran "Şahab 3" raketlərinin başlığının dizaynı üzrə işləyir.


Ziya Məmmədovun kadrından narazılıq - FOTOLAR - Azinforum.az İnformasiya Portalı\nAna səhifə / Araşdırma /  Ziya Məmmədovun kadrından narazılıq – FOTOLAR\n Ziya Məmmədovun kadrından narazılıq – FOTOLAR\nŞikayətçilər Qaynarinfo-ya müraciət edərək bildirib ki, İbrahim Əliyev Xəzər rayonu, Şüvəlan qəsəbəsi, “Bağlar” adlanan ərazidə onlara məxsus olan təqribən 4 sotluq torpaq sahəsini qanunsuz olaraq zəbt edib və hasarlayıb.\n“İbrahim Əliyev vəzifə səlahiyyətlərindən sui-istifadə edərək, bizə təzyiq göstərir. Bizdən xəbərsiz torpaq sahələrimizi hasarladıb. Həmin ərazininin qonşuluğunda İbrahim Əliyevin 22 sotluq torpaq sahəsində tikilmiş 2 mərtəbəli dəbdəbəli villası var. İndi bizim torpaqları da öz həyətinə birləşdirmək istəyir. Deyir ki, “yuxarılarda” adamım var, gedin hara müraciət edirsiniz edin, heç kəs bu torpağı məndən ala bilməz!”, – deyə şikayətçilər bildirib.\nÖncəki İdarə rəisi iş icraçısını döyüb xəstəxanalıq etdi – Goranboyda şok olay\nNövbəti Vərəm xəstəsi başçıdan kömək istəsə də… – GİLEY


Jurnalistə 'stop' qoyulması yenə əsaslı sayıldı\nRayon məhkəməsinin jurnalist barəsində çıxardığı qərardan verilən şikayətə bu gün, sentyabrın 27-də baxılıb. Bu haqda jurnalistin özü məlumat verib.\nŞ.Çobanoğlunun deməsinə görə, prosesdə çıxış edən vəkilləri onun ölkədən çıxışına qadağa qoyulmasından ötrü qanuni əsasların olmadığını bildiriblər.\nOnun vurğulamasına görə, vəkillər məhkəməyə deyiblər ki, jurnalist bir neçə dəfə prokurorluğa çağırılıb, ifadəsi alınıb. Ancaq jurnalist bütün işlərə şahid qismində dəvət edilib. Vəkillərin bildirməsinə görə, qanunvericilik isə şahid qismində dəvət edilmiş şəxslərin hərəkət azadlığının məhdudlaşdırılmasını nəzərdə tutmur.\nAncaq jurnalist bildirir ki, hakim Həsən Əhmədovun sədrlik etdiyi məhkəmə kollegiyası onun vəkillərinin arqumentlərini əsaslı hesab etməyib. Nəsimi Rayon Məhkəməsinin Ş.Çobanoğlunun ölkədən çıxışına qadağa qoyulmasını qanuni sayan qərarı qüvvədə saxlanıb.\nJurnalist qərarla razı olmadıqlarını, yuxarı məhkəməyə şikayət edəcəklərini bildirib.\nŞ.Çobanoğlu hökumətin fəaliyyətini tənqid edən yazıların müəllifidir. Müxtəlif vaxtlarda «7 gün», «Azərbaycan» qəzetlərinin müxbiri, «Hürriyyət», «Günaydın» qəzetlərinin baş redaktoru işləyib, «Azadlıq» qəzeti və bir sıra media orqanları ilə əməkdaşlıq edib.


1. sizin üçün maraqlı olmalı;\n2. sizin bacarıqlarınıza və xasiyyətinizə uyğun olmalı;\n3. əmək bazarındakı tələbata uyğun olmalıdır.\nPeşə seçərkən əsas meyarlardan biri maraqdır. Əgər işin özü xoşa gələrsə, sahibi daha həvəslə işləyər, öz peşəkar səviyyəsini artırar, çətinliklərin öhdəsindən gəlməyə mənəvi gücü olar. Yəni maraq insana yaxşı mütəxəssis olmaq üçün təkan verən amillərdən biridir. Bu cür işini sevən peşəkar insanlar başqalarının arasında həmişə seçilir.\nPeşə seçiminin ikinci meyarı peşəkar yararlılıqdır. Burada hər hansı peşədə lazım olan qabiliyyət və bacarıqlar, təfəkkürün xarakteristikası və xasiyyətin müəyyən xüsusiyyətlərinin peşəyə uyğun gəlməsi nəzərdə tutulur. Təəsüflər olsun ki, insanların əksəriyyəti peşə seçimində bunları çox az nəzərə alır. Bu isə mənfi nəticəyə gətirib çıxarır. Məsələn, yaxşı səviyyədə söz təfəkkürü inkişaf etmiş abituriyent jurnalistika və ya hüquqşünas peşəsini deyil, cərrah olmağa qərar verir. Halbuki lazım olan fəza təfəkkürü onda inkişaf etməyib. Yəni çox yaxşı hüquqşünas olmağın əvəzinə orta və ya aşağı səviyyəli cərrah olur.\nPeşəkar cəhətdən yararlı olmayan şəxslər, adətən, istədikləri fakültəyə daxil olsalar belə, ali məktəbi göstərdikləri bütün səylərə baxmayaraq çətinliklə bitirirlər. Daha sonra bu sahə üzrə işləsələr də istədikləri səviyyədə mütəxəssis ola bilmirlər. Çünki burada tamam başqa şəxsi keyfiyyətlər lazımdır. Həmçinin burada sağlamlıq daha çox nəzərə alınmalıdır. Müəyyən xəstəliklər mövcud olduqda bəzi peşələrin seçimi ümumiyyətlə mümkün deyil və ya iş həyatı sağlamlığa mənfi təsir göstərə bilər. Bununla da peşə sahəsində peşəkar olmaqda çətinliklər törədə bilər.\nMəsələn, qan damarlarının genişlənməsi və ya buna meyillilik varsa, şəxsin uzun müddət ayaq üstə qalmasını tələb edən işlərlə (peşə olaraq, məsələn:saç ustası, cərrah və s.) məşğul olmaması tövsiyyə olunur.\nPeşəkar yararlılıq-sizə mütəxəssis olmağa, əmək bazarında həmişə “ehtiyac”duyulmağa imkan verir.\nÜçüncü meyar əmək bazarında tələbatın olmasıdır. Təəssüf ki, çox vaxt Azərbaycanda peşə seçərkən həmin peşə bazarında tələbatın olması və iş imkanları ilə maraqlanmırlar. Nəticədə məzunlar bir çox hallarda öz ixtisasları üzrə iş tapa bilmirlər. Çünki bu sahədə artıq kifayət qədər mütəxəssis var, vakant yerlər olsa da, orada təcrübəli , strateji olan mütəxəssislərə üstünlük verilir. Buna görə də sizin özünüzü bu sahədə sınayıb təcrübə toplamağınız çətinləşir və ya uzun müddət tələb edir. Bu cür çətinliklərin nəticəsində bir çox gənc kadr yenidən peşə seçimi etməyə və fərqli sahə üzrə çalışmağa məcbur olur.\nLakin əgər siz seçdiyiniz ixtisası çox sevirsinizsə və müvafiq keyfiyyətlərə maliksinizsə , bu çətinliklərin öhdəsindən gələ bilərsiniz.\nUnutmayın ki, hər hansısa bir peşəyə əmək bazarında tələbat az olsa belə, yaxşı peşəkara həmişə ehtiyac var. Digər tərəfdən, müəyyən peşə sahəsi üzrə formalaşmaq, təcrübə toplamaq və yaxşı mütəxəssis kimi yetişmək üçün sizə bir müddət işləmək lazımdır.\nBundan başqa, 10-20 il sonra hansı peşələrə və ixtisaslara tələbatın olacağını heç kim dəqiq proqnozlaşdıra bilməz. Siz bu zaman ərzində fərqli sahələrdə özünüzü sınaya, bir peşəkar kimi özünüzü tanıya və lazım olsa, sizə yaxın olan başqa bir peşə sahəsi üzrə özünüzü yetişdirə bilərsiniz. Həmçinin unutmayın ki, hər bir sahə ürə yeni istiqamətlər inkişaf edir. Onlarla maraqlanın. Məsələn, biologiya sahəsində mikrobiologiya və dietologiyanın kəsişməsində molekulyar dietologiya və s. kimi istiqamətlər getdikcə daha yüksək aktuallıq qazanmağa başlayıb.\nSizə uyğun düzgün peşəni necə seçə bilərsiniz?\nPeşəkar yararlığınızı, maraqlarınızı əvvəlcədən müəyyən edə bilərsiniz. Bunun üçün xüsusi peşəkar psixoloji testlərdən istifadə olunur.\nYüksək səviyyəli mütəxəssis olmaq üçün siz düzgün ixtisas seçməli, nəzarət və praktiki biliklər əldə etməli, araşdırmaya meylli olmalı, sağlam qərarlar verməli, daim öz üzərinizdə işləməli və yeniliklərə açıq olmalısınız.\n© DİM-in e-psixoloq.az elektron portalı


“Qarabağ” - “Sportinq”: Mətbuat konfransları və son məşqlər\nAvropa Liqasının qrup mərhələsinin 5-ci turu çərçivəsində keçiriləcək “Qarabağ” - “Sportinq” (Lissabon, Portuqaliya) qarşılaşmasından öncə təşkil olunacaq mətbuat konfransları və oyunöncəsi son məşqlərin vaxtı bəlli olub.\nFutbolinfo.az xəbər verir ki, “Qarabağ”ın baş məşqçisi Qurban Qurbanov noyabrın 28-də, saat 14:30-da Bakı Olimpiya Stadionunun mətbuat konfransında media mənsublarının önünə çıxacaq. “Köhlən atlar”ın son məşqi isə saat 19:00-da "Azərsun Arena"da olacaq. Məşqin ilk on beş dəqiqəsi mətbuat və azarkeşlər üçün açıq olacaq.\n“Sportinq”in baş məşqçisi Marsel Kayzer saat 20:00-da Bakı Olimpiya Stadionunun mətbuat zalında jurnalistlərin suallarını cavablandıracaq. Portuqaliya təmsilçisinin oyunöncəsi son məşqi isə saat 20:30-da qarşılaşmanın keçiriləcəyi stadionda olacaq.\ntarix: 27-11-2018 17:09


Fotoqalereya - BBC News Azərbaycanca\nSahara səhrasının gözəlliklərini britaniyalı fotoqraf, fəlsəfəçi Bülent Küçükçalık lentə alıb.\nRusiyada Yeni İl və pravoslav Milad bayramı öncəsi bəzəmə işləri aparılır, akrobatlar şənliklərdə çıxış etməyə hazırlaşırlar.\nAt ilə kərgədan arasında bir formaya bənzər tək buynuzlu atlar, Rusiyanın şimalında yerləşən Sibir əyalətində ilk insan ilə eyni anda peyda olub. Bəs insanlardakı bu təkbuynuz sevdası haradan yaranıb və onlar haqqında hansı mifləri bilirik?\nAra Güler, İstanbulun əfsanəvi fotoqrafı 90 yaşında vəfat edib. Onun fotoları\nTürkiyənin əfsanəvi fotoqrafı Ara Güler 90 yaşında vəfat edib. Ara Güler 20-ci əsrin ən tanınmış fotoqraflarından idi. Çəkdiyi fotoşəkillərlə onun şəxsi vebsaytında tanış olmaq olar: www.araguler.com.tr Fotoları BBC News Azərbaycancaya Mark Qriqoryan təqdim edib.\nŞəkillərdə: Dünya Arxitekturası Festivalı-2018-ə seçilmiş əsərlər\nƏr-Riyadda tədqiqat mərkəzi, Çin əyalətində kənd klubu, İranda minarəsiz məscid və digər layihələr Dünya Arxitekturası Festivalı-2018 müsabiqəsinə seçilmişlər arasındadır.\nŞəkillər: Şahzadə George-un 5 yaşı tamam olub\nİyulun 22-də şahzadə William-ın və hersoginya Kate-in böyük oğlu George-un 5 yaşı tamam olub. Şahzadə George-un ad günündə onun rəsmi fotoportreti dərc olunub.\nKral ailəsində nikah: Meghan Markle-ın zinyətləri və geyimi - 5 şəkildə\nŞənbə günü Böyük Britaniyanın Windsor şəhərində şahzadə Harry ilə evlənən amerikalı aktrisa Meghan Markle öz toyu üçün seçdiyi donunun dizaynı və hazırlanmasında yaxından iştirak edib.\nErmənistan etirazları: Aeroportu yeriyərək tərk edən sərnişinlər və digərləri- Şəkillərdə\nErmənistan parlamentində Nikol Paşinyanın Baş nazir vəzifəsinə namizədliyi yetərli qədər dəstək ala bilmədikdən sonra Yerevanın mərkəzində etirazlar yenidən qızışıb. İtaətsizlik şüarları altında keçən nümayiş iştirakçıları paytaxtın mərkəzində bəzi küçələri kəsir, nəqliyyatın hərəkətinə yol vermirlər. Onlar həmçinin dövlət qurumlarına girişləri də bloklamağa çalışır.\nİlin yemək fotoqrafı yarışının qalibləri\nPink Lady Food Photography illik fotomüsabiqəsinin qalibləri\nSarkisyan getdi, xalq bayram edir - Şəkillərdə\nErmənistanda etirazların 11-ci günü Baş nazir Serj Sarkisyan istefa verib.\nErmənistanda etirazlar - Şəkillərdə\nErmənistanda keçirilən nümayiş iştirakçıları sabiq prezident Serj Sarkisyanın baş nazir vəzifəsində hakimiyyətdə qalmasına etiraz edirlər. Prezident tərəfləri dialoqa çağırıb. Lakin müxalifət lideri Nikol Paşinyan etirazların davam etdiriləcəyini vurğulayır.\nStephen Hawking: Ömür yolu şəkillərdə\nHərəkəti idarə edən sinir sisteminin zədələnməsindən (motoneyron xəstəliyi) əziyyət çəkən fizik 76 yaşında vəfat edib.\nŞəkillərdə: Avropa Sibir qarının soyuğunda titrəyir\nRomaya son altı ildə ilk qar yağıb.\nParisdə Sena çayı məcrasından çıxıb - şəkillər\nSon 100 ildə yanvar ayının ən çox yağıntılarını görən Fransa paytaxtında metro xətləri və stansiyaları bağlanıb.\nDünyada Milad Günü\nDekabrın 25-də dünya boyu xristianlar Milad Bayramını qeyd edir. Dünya bu günü necə qeyd edib?\nŞəkillərdə: Qüdsün İsrailin paytaxtı tanınmasına etiraz nümayişləri\nABŞ prezidenti Donald Trump-ın Qüdsü (Yerusəlim) İsrailin paytaxtı olaraq tanıması dünya boyu etirazlara səbəb olub.\nŞəkillər: Myanmadan qaçan Arakan müsəlmanlarının yaraları\nMyanmada ordunun və silahlıların hücumuna məruz qalan Arakan müsəlmanları Banqladeşə pənah gətirərək qaçqın düşərgələrinə sığınıb. Arakan müsəlmanlarının yaşadığı müsibətin izi və aldıqları yaraların üstü hələ bağlanmayıb.\nŞəkillərdə: İran və İraqda ölümcül zəlzələ\nİran-İraq sərhəddində baş vermiş 7,3 ballıq zəlzələ nəticəsində təxminən 440 nəfər ölüb və 7 minə yaxın insan xəsarət alıb.\nRusiya inqilabına aid 10 plakat\n1917-ci il Rusiya İnqilabı dəhşətli bir hadisə olmaqla yanaşı, böyük yaradıcılıq dalğası da yaradıb. Kütlələri inqilaba səsləyən siyasi plakatların bir il ərzində necə dəyişdiyini görə bilərik.\nAzərbaycanda kişilərin maşın həvəsi\nAltay Göyüşov: "Parlament rüşvətxorluğu müzakirə etməlidir, nəinki Britaniyanın yaydığı hansısa məlumatı"\nUEFA Avropa Liqasının finalı Bakıda: 5 suala cavab


Paralimpiyaçılarımızdan 10 medal\nİtaliyanın Genuya şəhərində keçirilən paracüdo idman növü üzrə Avropa çempionatında fərdi yarışlar başa çatmışdır.\nSport7.az xəbər verir ki, idmançılarımız bu yarışda 10 medal qazanıb (1 qızıl, 4 gümüş, 5 bürünc). Fərdi yarışlarda milli komandamız medalların sayına görə ikinci, medalların əyarına görə isə 4-cü yerə layiq görülüb.\nBeləliklə, -63 kg çəkidə dərəcəsində Xanım Hüseynova qızıl, +100 kg çəki dərəcəsində İlham Zəkiyev , -66 kg çəki dərəcəsində Bayram Mustafayev , +70 kg çəki dərəcəsində Dürsədəf Kərimova , -57 kg çəki dərəcəsində Sevda Vəliyeva gümüş medal qazanıb.\n-100 kg çəki dərəcəsində Kənan Abdullaxanlı , -81 kg çəki dərəcəsində Hüseyn Rəhmli , -66 kg çəki dərəcəsində Namiq Abbaslı , -73 kg çəki dərəcəsində Ramil Qasımov və -52 kg çəki dərəcəsində Səbinə Abdullayeva bürünc medal qazanıb.


Bakıda "Germanaijan" sərgisi keçirilir - FOTO | Xəbərlər\nBakıda "Germanaijan" sərgisi keçirilir - FOTO\n17:23, 4 yanvar 2019\nPaytaxtda unikal sərgi keçirilib.\nBakucity.az xəbər verir ki, Alman-Azərbaycan Mədəniyyət Mərkəzi - “Kapelhaus”da Almaniya ilə Azərbaycan arasında dostluq münasibətlərinin 200 illiyinə həsr olunmuş "Germanaijan" adlı sərgi açılıb.\nAlmaniya Federal Respublikasının Azərbaycandakı səfirliyi tərəfindən təşkil olunan sərgi Qafqazdakı Alman yaşayış məntəqələrinin 200 illiyinə həsr olunub. Tədbir Almaniyanın Xarici İşlər Nazirliyinin Mədəniyyətin Mühafizəsi Proqramı və Azərbaycan Respublikası Mədəniyyət Nazirliyi, həmçinin “Goethe-Zentruma”-nın, "Baku/Kapellhaus"-un maliyyə dəstəyi ilə həyata keçirilib.\nSərgidə “Siemens Tarix İnstitutunun” və Azərbaycan Milli Arxivinin təqdim etdiyi fotoqrafik materiallar və arxiv sənədləri xüsusi yer tutur.\nSərgidə müəllif layihələri - müasir sənədlər və sənətkarlıq nümunələri: Xenia Fink (Almaniya), Çinarə Məcidova (Azərbaycan), Tomas Marsden (Böyük Britaniya), Leyli Salayeva (Azərbaycan) və Samirə Salahovaya (Azərbaycan) məxsusdur.\n"Germanaijan" sərgisində Bakıda Alman memarlar tərəfindən tikilmiş və Azərbaycan dövləti tərəfindən qorunub-saxlanılan onlarla memarlıq irsi abidələri diqqət mərkəzində olub.\n"Kapellhaus" PR meneceri Sevil Zeynalovanın sözlərinə görə, bu sərginin yaranmasına hazırlıq təxminən 6 ay davam çəkib.\nSərginin kuratoru Əsli Səmədovadır.


Baklda bir ay ərzində eyni küçədə 15-dən çox ev qarət olunub – VİDEO | Hakimiyyet.Az\nXəbər lenti\tCocuq Mərcanlıda evlərin, məscidin və məktəb binasının tikintisi başa çatdı – VİDEO\tİnquşetiyada spirtli içki satışı qadağan ediləcək\tRöya gənc futbolçuya sarıldı:\tArılar filləri qovdular – VİDEO – FOTO\tGözdən əlillər narazılıq edirlər: "Əmlakımızı satır, bizə ancaq vəd verir…" – FOTO\tİnternetin qiyməti ucuzlaşacaq? –\t"Qəbələ"nin futbolçusu Qazaxıstan klubuna keçir\tÖzü oxudu, əri müşayiət etdi –\t"Azərbaycan daha bir erməni raket kompleksini vuracaq"\tRoma Papası Trampa nə hədiyyə etdi?\tGÜNDƏM\n20 Mart 2017 21:44 - 21:44\nBaklda bir ay ərzində eyni küçədə 15-dən çox ev qarət olunub – VİDEO üçün şərhlər bağlıdır\tBaklda bir ay ərzində eyni küçədə 15-dən çox ev qarət olunub – VİDEO\nBir ay ərzində eyni küçədə 15-dən çox ev qarət olunub. Söhbət paytaxtın Əhmədli 9 kimi tanınan Ramiz Quliyev küçəsindən gedir. Milli.Az xezerxeber.az-a istinadən bildirir ki, sakinlərin dediyinə görə oğrular bir neçə şəxsdən ibarət dəstədi. Hətta oğurluq zamanı sakinlərdən evdə onlarla qarşılaşanlar da var. Onlar evlərdəki pullara, qızıl və məişət əşyalarına qənim kəsiliblər.\nOğruların qarət üçün sakinlərin evdə olan vaxtı seçməsi və bu küçədəki evləri özlərinə daimi hədəf seçmələri sakinləri narahat edir. Sakinlər öz aralarında növbə yaradaraq gecələr küçədə keşik çəkirlər.\nMəsələylə bağlı aidiyyatı üzrə Xətai rayonu 34-cü polis bölməsindən bildirdilər ki,onlara həmin ünvandan oğurluq haqqında müraciət daxil edilməyib. Halbuki sakinlərin dediyinə görə bir neçə dəfə 102 xidmətinə həmçinin 34-cü polis bölməsinə şikayət ünvanlayıblar. Hətta onlar bu barədə dəfələrlə ərizə də yazıblar.\nBinəqədi rayonunda isə mənzildən qızıl-zinət əşyaları oğurlanıb. Belə ki, Rəmail İsmayılovun Süleyman Sani Axundov küçəsində yerləşən evindən naməlum şəxs və ya şəxslər qeyri-müəyyən şəraitdə 30 min manat dəyərində qızıl-zinət əşyalarını oğurlayıb. Faktla bağlı Binəqədi Rayon Polis İdarəsində araşdırma aparılır.\nBaklda bir ay ərzində eyni küçədə 15-dən çox ev qarət olunub – VİDEO\nBağdadda partlayış: 23 ölü\tEvlilik verilişləri bağlanacaq, bütün aparıcılar eyni filmə çəkiləcək\tƏn çox oxunan\tGÜNDƏM\t24 May 2017 15:33 - 15:33\tCocuq Mərcanlıda evlərin, məscidin və məktəb binasının tikintisi başa çatdı – VİDEO\nGÜNDƏM\t24 May 2017 15:29 - 15:29\tRöya gənc futbolçuya sarıldı:\nAzərbaycanın məşhur müğənnisi Röya “Qarabağ”ın futbolçusu Mahir Mədətovla şəklini paylaşıb. Milli.Az yenicag.az-a istinadən xəbər verir ki,…\tRead more\nSon dəqiqə\tCocuq Mərcanlıda evlərin, məscidin və məktəb binasının tikintisi başa çatdı – VİDEO\nSupermodel bədəni ilə heyran etdi – FOTO


Şabranda özünü güllələyən 25 yaşlı gənc tanınmış iş adamının oğlu imiş - YENİLƏNİB\nŞabran rayonunda intihar faktı qeydə alınıb.\nSonxeber.az atv.az-a istinadla bildirir ki, hadisə rayonun Gəndob kəndində baş verib. Kənd sakini, 1993-cü il təvəllüdlü İbrahimov Müşfiq Mənsur oğlu doğum gününü qeyd etdikdən sonra özünü ov tüfəngi ilə vuraraq öldürüb.\nQeyd edək ki, Şabran rayonunun tanınmış iş adamı Mənsur İbrahimovun yeganə oğlu olan Müşfiq üç bacının yeganə qardaşı idi.\nSonxeber.az apa-ya istinadən xəbər verir ki, hadisə rayonun Gəndob kəndində baş verib. Kənd sakini, 1993-cü il təvəllüdlü İbrahimov Müşfiq Mənsur oğlu doğum gününü qeyd etdikdən sonra özünü ov tüfəngi ilə vuraraq öldürüb.\nHadisə Baxılıb: 3301 Tarix: 13 mart 2018\nProkuror adam öldürən iş adamının oğluna 6 il iş istədi\nAzərbaycanda 23 yaşlı oğlanı əsgər aparmadıqları üçün özünü öldürüb( təfərrüat)\n"2 aydır vəzifəyə keçmişdim" - Şantaj edilən direktor\nSumqayıtda qadının üzərinə benzin töküb yandırmaq istədi - Nazirlik işə qarışdı\nEvində tək yaşayan kişinin dəhşətli sonu - Diri-diri yandı\nAzərbaycanda 21 manat oğurlayan dəstə üzvləri həbs olundu\nAzərbaycanda yeniyetmə oğlan evlərindən xalça oğurlayıb\nSumqayıtda ölümlə nəticələnən qəza ilə bağlı RƏSMİ AÇIQLAMA\n10 yaşlı uşağı maşın vurub öldürdü\nGoji cavanlaşdırıcı kremi ilə cavanlaşın ! Nazirlik əhaliyə xəbərdarlıq etdi – Dekabrın 19-dək... Prezidentin səhifəsindən Mübarizlə bağlı MÖHTƏŞƏM PAYLAŞIM - VİDEO Mübariz İbrahimovu təhqir edən psixoloq Nərmin Şahmarzadə intihar edib? - Fotofakt "Azərbaycanda sauna və massaj salonlarında..." - SOS Əhaliyə BƏD XƏBƏR: Kütləvi işsizlik olacaq Mübariz haqda status yazan psixoloqdan açıqlama - "Tanış bir erməni xanım var..." - VİDEO Zaurdan efirdə BİABIRÇI SƏHV - VİDEO Azərbaycanda: Əmisi arvadı ilə 10 il eşq macərasından sonra həyatının şokunu yaşadı Məşhur müğənnidən Mübarizin təhqir edilməsinə SƏRT ETİRAZ - "AYIB VƏ HARAM OLSUN!"


"Xalqın qüsurlarını bağışladıqda peşman olma, onlara cəza verdikdə sevinmə"\n20:42 30-06-2021 468\n1364 il bundan qabaq xalq tərəfindən yekdilliklə ölkə başçısı seçilən həz.Əli bu vəzifənin nə qədər çətin və məsul iş olduğu barədə buyurub: "Bizim işimiz həqiqətən də çətindir, çətinləşdirilmişdir. Çox sərtdir, sərtləşdirilmişdir. Gizlənmişdir, pərdə arxasına alınmışdır. Ona Allaha yaxın mələk, yaxud göndərilmiş peyğəmbər, yaxud da nöqsan sifətlərdən münəzzəh olan Allah tərəfindən qəlbi imanla sınanmış mömin şəxslər dözə bilər... Məni itirməmiş soruşun. Çünki and olsun Allaha Quranda elə bir ayə yoxdur ki, nə üçün və kimin haqqında nazil olduğunu, harada - düzənlikdə; ya dağda nazil olduğunu bilməyim. Həqiqətən də Rəbbin mənə anlayan bir ağıl, danışan bir dil ehsan edib".\nHesab edirəm ki, hazırda ölkədə rüşvət, korrupsiya, proteksionizm və digər neqativlərə qarşı aparılan mübarizədə həz.Əli üsul-idarəsindən də bəhrələnmək olar. Bu idarəetmə metodları xəlifə Əli dövründə olduğu kimi, bu gün də aktualdır. Həmin səbəbdən Həzrətin valilərə (yerli icra başçılarına) göndərdiyi məktubların bəzilərini oxuculara təqdim edirik.\n"Ey Malik, Səni elə yerə göndərirəm ki, səndən əvvəl oraya ədalətlə hökm edən, zülmlə hökm sürən bir çoxları gəlib-getmişlər. Sən özündən əvvəlki buyruq sahiblərinin etdiklərini necə görürsənsə, xalq da sənin tutduğun işləri sənin kimi görəcək. Sən onlar haqqında nə deyirsənsə, xalq da sənin haqqında o sözləri deyəcək. Xalqla mərhəmətlə rəftar etməyi özünə adət et. Onlar üçün yemək istəmələrini qənimət bilən yırtıcı heyvan olma. Onların ayağı sürüşə bilər, xəta edərlər; bilərəkdən, ya da səhvən əllərindən bəzi şeylər çıxa bilər. Öz əməllərini Allahın bağışlamasını necə istəyirsənsə, sən də onları bağışla. Çünki sənin mövqeyin onlardan, səni bu işə təyin edənin mövqeyi səndən, Allah isə valini təyin edəndən üstündür.\nXalqın qüsurlarını bağışladıqda peşman olma, onlara cəza verdikdə sevinmə. Səni yoldan çıxara bilən qəzəbə qapılıb, cəza verdikdə sevinmə. Səni yoldan çıxara bilən qəzəbə qapılıb, cəza verməyə tələsmə. Mən onlara buyuruq verənəm, gərək əmrimə qulaq assınlar demə. Çünki bu, könülə məğrurluq verər, dini zəiflədər, neməti pozar. İnsanların eyiblərini görüb izləyən, onları açıb söyləyənlər sənə uzaq adamlar olsun. Onları özünə yaxınlaşdırma. Çünki insanlarda eyib ola bilər, vali isə bunları gizlətməyə ən çox haqqı olan adamdır. Xalqa qarşı duyduğun kindən əl çək, hər günaha görə cəza verməyə çalışma. Xəsis adamla məşvərət etmə, səni üstünlükdən məhrum edər, ehsandan çəkindirər, sənə yoxsulluğu göstərər. Qorxaqla danışma, işlərində zəifliyə salar, edəcəyin işdən səni çəkindirər. Həris adamla da danışma, zülmlə mal-dövlət yığmağı sənə gözəl şey kimi göstərər.\nVəzirlərin ən pisi səndən əvvəl adamlara vəzirlik edənlər, günahda onlarla ortaq olanlardır. Sonra, acı da olsa, sənə gerçəyi söyləyən, sənə az müsaidə edən adamları seç. Onların sözləri səni həqiqətə aparar, haqsızlıqdan saxlar. Heç vaxt yaxşılıq edənlərlə yamanlıq edəni eyni gözlə görmə. Çünki onları eyni tutmaq, yaxşılıq edəni yaxşılıqdan əl çəkməyə vadar edər; yamanlıq edəni isə pisliyə alışdırır. Bu ümmətin qabaqcıl adamlarının tutduğu yolu, xalqın alışdığı, bir-birilə yola getdiyi, işlərini sahmana saldığı şeyləri əksiltmə. Köhnə yolu-rizi salanlar əcrə, savaba nail olmuşlarsa, onu buraxıb xalqa zərər verən yeni adətlər, yeni yollar salmağa çalışma. İdarən altındakı şəhərlərin nizama düşməsi, xalqın tərəqqiyə çatması üçün daim alimlərlə görüş, ağıllı adamlarla məsləhətləşib hərəkət et.\nBil ki, xalq siniflərə ayrılıb. Siniflərin bir qismi digərinin nizama düşməsilə düzələr. Siniflərin hamısı bir-birindən asılıdır. Valilərin gözlərinə işıq verən ən üstünü - şəhərlərdə ədalətli bərpa etmək, xalq arasında sevginin üzə çıxmasına səbəb olmaqdır. Valilərin tapşırıqlarının həqiqiliyi ondan bilinər ki, onların xidmət müddətinin sona çatmasını istəməsinlər, idarəsi onlara ağır gəlməsin, tez çıxıb getməsini arzu etməsinlər.\nSonra hər kəsin sınanmış, bilinmiş dərəcəsini tanı, birinin çəkdiyi zəhməti başqasının adına çıxma, onun yerinə başqasını öymə. Hər kəsə nöqsansız olaraq öz haqqını ver. Birisi böyük olsa da, tutduğu kiçik işi böyük görmə. Kiçik adamın tutduğu iş böyükdürsə, o işi kiçik hesab etmə. Xalqa hökm edə bilənləri idarən altında olan ən üstün adamlardan seç. Vergi və zəkat məmurlarına diqqət yetir. Onları sınayandan sonra təyin et. Onları şəxsi münasibətlərə və təsadüfə görə təyin etmə. Onları təmiz ailələrdən, iman sahiblərindən, təcrübə və həya sahibi olan adamlardan seç. Çünki onlar əxlaqca ən üstün, namusca ən doğru, ən qərəzsiz, ən tamahsız adamlardır. Sonra onlara bol ruzi ver. Çünki bununla onlar nəfslərinə qalib gəlməyə qüvvə tapar, insanların mallarına tamahsılanmazlar. Sonra onların işlərini təftiş et...\nVergi işini də araşdır, məmurlarının vəziyyətini səhmana sal. Çünki vergi işinin və vergi məmurlarının nizama düşməsi, başqalarının nizama düşməsini təmin edir. Şəraitdən asılı olaraq vergi dərəcəsini azaltmaq da olar. Bu sənə çətin olmamalıdır. Bu güzəştlə xalq rifaha qovuşar, ölkə abad olar. Bil ki, bir yerin viran olması oradakı xalqın yoxsul düşməsindən irəli gələr. Bunun səbəbi isə oradakı valilərin özlərinə mal-dövlət yığması, valilikdə qalacaqlarından əmin olmaması, ibrət alınacağı şeylərdən az ibrət almasıdır.\nVaxtının bir hissəsini ehtiyac sahiblərinə həsr et, onlarla görüş, kömək et. Eşitmişəm ki, Peyğəmbər(ə) buyurub: "Bir yerdə ki, zəif qorxub-çəkinərək, dili dolaşa-dolaşa bir söz söyləməyə çalışa, amma qüvvətlidən öz haqqını ala bilməyə, o xalq nə təmizə çıxar, nə də xoşbəxt olar". Onların sərt danışığına, ağır sözlərinə döz. Onlarla görüşməkdən darıxma, çəkinmə, utanma. Ehsan etdiyin zaman minnət yükü qoyma ki, verdiyin şey vermədiyin vaxt isə xoş sözlərlə üzrlər gətirir ki, alana xoş gəlsin heç olmasa, almayan sevinsin.\nAllah xatirinə, dinini xalisləşdirən vaciblərə diqqət yetir. Xalqa namaz qıldırdığın zaman namazı uzadıb onları bezidrmə. Namazı tez qıldır, fəqət ərkanını da pozma, çünki camaatın arasında xəstəsi, işi-gücü olanı var. Allahın Rəsulu məni Yəmənə vali göndərəndə soruşdum ki, namazı necə qıldırım? Buyurdu: "Onlardan ən zəifi necə qılırsa o cür qıldır". Bunlardan sonra deyirəm: "Buyruğun altında olanları gözündən kənara qoyma. Valilərin bəzi adamları da ola bilər ki, onlar öz bildikləri kimi hərəkət edərlər, zülm edərlər, insafları azdır, xalqla rəftarda ədaləti gözləməzlər. Yaxın adamlarına, yanında qulluq edənlərə torpaq vermə ki, bəzi yerləri, bəzi torpaqları əldə etmək tamahına düşməsinlər. Əks halda, o yerdəki kəndə zərər dəyər.\nNahaq qan tökməkdən çəkin, çünki əzaba səbəb olmaqda, günah baxımından böyük sayılmaqda, neməti zavala uğradıb dövləti itirməkdə ikinci bir şey yoxdur ki, nahaq qan tökməklə müqayisə edilə bilsin. Özünü bəyənməkdən, səni təkəbbürə sövq edən şeylərə uyub güvənməkdən, tərifə meyl etməkdən çəkin. Etdiyini şişirtməkdən də çəkin. Vəd verdikdə vədindən dönmə. Başa qaxmaq ehsanı yox edər. Qəzəbini boğ, özünü ələ al. Əlini, dilini saxla...".\nHəz.Əli Peyğəmbər (ə)-nin hörmətini qazanan Cərudun oğlu Minziri vali təyin etdikdən bir müddət sonra ona yazdı: "Atanın təmizliyi məni aldatdı. Elə düşündüm ki, sən də onun yolunu tutacaqsan. Lakin sən verdiyin sözə əməl etmədin, nəfsinə boyun əydin, qohum-qardaşına ehsan edirsən. Sənin haqqında mənə deyilənlər doğrudursa, öz dəvən və ayaqqablarının bağı səndən xeyirlidir. Sənin kimi adamın xəyanətindən də arxayınlaşmaq olmaz. İnşəallah, bu məktubu alan kimi yanıma gəl..."\nHəz.Əlinin bizim rüşvətxor məmurlara bənzər bir məmura ünvanladığı məktubdan: "... Sonra səndən bir para sözlər eşitmişəm. Əgər o işləri tutubsansa, Rəbbini qəzəbləndirmiş, rəhbərinə üsyan etmiş, əmanətini əldən vermisən. Mənə xəbər verdilər ki, Yer üzünün dərisini soymusan. Ayağın dəyən yerlərdə nə tapsan, götürmüsən. Əlinə keçəni yemisən. Yubanmadan mənə haqq-hesab ver və bil ki, Allahın hesabı insanların hesabından daha böyükdür..."


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Tbilisidə “Azərbaycan-Gürcüstan münasibətlərinin inkişafında Heydər Əliyevin rolu” mövzusunda tədbir keçirilib\nAprelin 21-də İ.Cavaxişvili adına Tbilisi Dövlət Universitetində (TDU) ümummilli lider Heydər Əliyevin anadan olmasının 95-ci ildönümünə həsr olunmuş “Heydər Əliyev: Multikulturalizm və tolerantlıq ideologiyası” mövzusunda beynəlxalq konfransın 9-cu panel iclası keçirilib.\nAZƏRTAC xəbər verir ki, iclasın keçirildiyi zalda Heydər Əliyev guşəsi yaradılmışdı. Guşədə Heydər Əliyevin fəaliyyətindən bəhs edən kitablar, fotoşəkillər sərgilənib.\nƏvvəlcə Ulu Öndərin həyat və fəaliyyətindən bəhs edən sənədli film nümayiş etdirilib.\n“Azərbaycan-Gürcüstan münasibətlərinin inkişafında Heydər Əliyevin rolu” adlı paneldə hər iki ölkənin dövlət himnləri səsləndirilib.\nİclasda ölkələrimiz arasındakı qədim dostluq münasibətlərinin tarixinə nəzər salınıb, müstəqillik illərində əlaqələrimizin strateji tərəfdaşlıq səviyyəsinə yüksəldiyi qeyd olunub.\nTbilisi Dövlət Universitetinin Multikulturalizm Mərkəzinin rəhbəri, professor Davit Qoçiridze tədbiri açaraq Azərbaycan-Gürcüstan münasibətlərindən söz açıb, bu cür tədbirlərin əlaqələrimizin inkişafında mühüm rol oynadığını bildirib. O, Heydər Əliyevin multikulturalizm və dövlətçilik ideyasının bütün dünya üçün nümunə olduğunu qeyd edib. Bildirib ki, ilk dəfə dünya azərbaycanlılarının qurultayının keçirilməsi, Azərbaycanda bütün dinlərin vəhdətinin təşkili Heydər Əliyev siyasətinin nümunəsidir.\nSonra Azərbaycanın Gürcüstandakı səfiri Dursun Həsənov çıxış edərək Heydər Əliyevin iki ölkə arasında münasibətlərin möhkəmləndirilməsində əvəzsiz xidmətlərindən danışıb. Bildirib ki, ulu öndər Heydər Əliyev hər zaman Gürcüstanla münasibətlərə böyük önəm verib. Azərbaycan çətin dövrlərində həmişə Gürcüstanın yanında olub.\nDiplomat Azərbaycanın və Gürcüstanın birgə həyata keçirdikləri regional layihələrin beynəlxalq əhəmiyyətini xüsusi qeyd edib.\nPrezident İlham Əliyevin Ümummilli Liderin siyasi kursunu uğurla davam etdirdiyini vurğulayan səfir deyib ki, dövlətimizin başçısının məqsədyönlü siyasəti nəticəsində Azərbaycan və Gürcüstan arasındakı əlaqələr strateji tərəfdaşlıq səviyyəsinə yüksəlib. O, mövcud münasibətlərin bundan sonra da daha da inkişaf edəcəyinə əminliyini ifadə edib.\nTbilisi Dövlət Universitetinin professoru Kaxaber Loriya deyib ki, Gürcüstan dövlətinin möhkəmlənməsində Heydər Əliyevin təşəbbüsü və rəhbərliyi ilə həyata keçirilmiş strateji enerji, nəqliyyat layihələrinin böyük rolu olub.\nSonra Ş.Rustaveli adına Batumi Dövlət Universitetinin professoru Revaz Diasamidze, Tbilisi Dövlət Universitetinin professorları Vasili Kaçarava, Mariam Mandjqaladze, Qeorqi Kvikadze və başqaları çıxış edərək Azərbaycan-Gürcüstan münasibətlərinin qurulmasında və inkişafında Heydər Əliyevin xidmətlərindən danışıblar. Bildirilib ki, Heydər Əliyevin Gürcüstan-Azərbaycan münasibətlərinin inkişafında tarixi rolu var. Gürcü xalqı Heydər Əliyevin bu xidmətlərini yüksək qiymətləndirir, onun xatirəsini əziz tutur.\nÇıxışlarda qeyd edilib ki, Gürcüstanın və Azərbaycanın ümumi maraqları və ərazi bütövlüyü ilə bağlı eyni problemi var. Hər iki dövlət bu problemin sülh yolu ilə həllinin tərəfdarıdır.\nKonfransın “Azərbaycan-Gürcüstan münasibətlərinin qurulmasında Heydər Əliyevin rolu” bölməsində Azərbaycanın Gürcüstandakı səfiri Dursun Həsənov, Gürcüstan və Azərbaycan ali məktəblərinin professorları, elmi işçiləri və Tbilisi Dövlət Universitetinin azərbaycanlı tələbələri iştirak ediblər.\nAzərbaycan Dillər Universitetinin (ADU) beynəlxalq münasibətlər kafedrasının müdiri, siyasi elmlər doktoru Aidə Yusifzadə bildirib ki, Azərbaycan Dillər Universiteti, Yeni Azərbaycan Partiyası və Bakı Beynəlxalq Multikulturalizm Mərkəzinin birgə təşkilatçılığı ilə keçirilən konfransın və panel iclaslarının məqsədi Heydər Əliyevin multikulturalizm və tolerantlıq ideologiyası barədə müzakirələr aparmaq, Ulu Öndərin dərin dövlətçilik ideologiyasının əhəmiyyətini açıqlamaqdır. Dünyanın 11 ölkəsinin 13 universitetində mövzu ilə əlaqədar panel iclaslar təşkil olunur. Sayca 9-cu olan panel iclas bu gün Gürcüstanın paytaxtında keçirilir.\nSonra iclasda müxtəlif mövzular üzrə məruzələr dinlənilib.\nAidə Yusifzadə “Heydər Əliyev siyasətində multikultural cəmiyyətin qurulması”, ADU-nun dosenti Aqil Şahmuradov “Neft sahəsində Azərbaycan-Gürcüstan münasibətləri”, TDU-nin professoru Mariyam Mandjqaladze və ADU-nun dosenti Sevda İmanova “Müstəqillik illərində Azərbaycanın və Gürcüstanın dil siyasəti”, Batumi Dövlət Universitetinin rektoru Merab Xalvaşi və bu universitetin professoru Revaz Diasamidze “Multikulturalizm sosial sabitliyin ideoloji və siyasi amili kimi” mövzularda məruzə ediblər.\nMəruzələr ətrafında çıxışlar olub, elm xadimləri bu və digər mövzularla bağlı fikirlərini bölüşüb, təkliflər irəli sürüblər.\nXatırladaq ki, “Heydər Əliyev: Multikulturalizm və tolerantlıq ideologiyası” mövzusunda beynəlxalq konfransın bağlanışı mayın 4-5-də Bakıda olacaq. Bağlanış mərasimində 11 ölkənin universitetlərinin və digər beynəlxalq qurumların nümayəndələri iştirak edəcəklər.\nMəcburi köçkün ailəsindən olmayan uşaqların məcburi köçkün məktəblərinə yerdəyişməsinə yol verilmir12:04 22.04.2018\nAlimlər nəhəng zəlzələlərin necə başlanmasını araşdırıblar12:04 22.04.2018\nKainatı bizə yaxınlaşdıran kəşf12:04 22.04.2018\nTəbiətin dostları: “Fillər mənim dostumdur”12:04 22.04.2018\nDünyanın ən ağıllı iti öldü12:04 22.04.2018\nNiyə telefona cavab verəndə “alo” deyirik?12:04 22.04.2018


May ayında Naxçıvan Muxtar Respublikası Dövlət Meliorasiya və Su Təsərrüfatı Komitəsinin tabe təşkilatları tərəfindən suvarma mövsümünü mütəşəkkil təşkil etmək və su itkisinin qarşısını almaq məqsədilə müvafiq tədbirlər həyata keçirilmişdir. Belə ki, bu dövrdə 21 kilometr beton və torpaq kanal, 34 kilometr ara arxlar, 5 kilometr kollektor lildən təmizlənmiş, 9 kilometr yeni suvarma boru xətti çəkilmişdir. Bundan başqa, 6 kilometr mövcud içməli su xətti, 4 kilometr suvarma boru xətti, 3 kilometr təzyiqli boru xətti təmir olunmuş, 1 kilometr yeni açıq drenaj kanalı qazılmışdır. May ayında muxtar respublikada 41 min 654 hektar torpaq sahəsi suvarılmışdır.\nKəngərli rayonunun Böyükdüz kəndi ərazisində 410 hektar sahədə qapalı suvarma şəbəkəsinin tikintisi davam etdirilmiş, müxtəlif diametrli borularla 6 min 620 metr paylayıcı boru xətti çəkilmiş, 80 hidrant və 60 paylayıcı hovuz quraşdırılmışdır.\n“Şəhər Su Təchizatı və Kanalizasiya İnvestisiya Proqramı” layihəsi çərçivəsində də işlər davam etdirilmiş, Babək rayonunun Şəkərabad kəndində müxtəlif diametrli borularla 4 kilometr içməli su xətti, 3 kilometr kanalizasiya xətti çəkilmişdir.


31 İyul 20:15 | 1 986\nTürkiyənin bir çox yerində baş verən dəhşətli yanğınlardan sonra məşhur adların başlatdığı aksiyada gənc müğənni Aleyna Tilki iştirak edib. SİA xarici mətbuata istinadən xəbər verir ki, müğənni bu gün verəcəyi konsertin gəliri ilə Marmarisdəki yanğınlarda komandalara kömək edərkən həyatını itirən Şahin Akdemir adına bir xatirə meşəsi tikəcəyini açıqlayıb.\nMuğlanın Marmaris bölgəsindəki meşə yanğınında söndürmə qruplarına könüllü olaraq su daşıyan 25 yaşlı Şahin Akdemir, geri dönərkən alovlara tutularaq həyatını itirmişdi.\nGənc müğənni Aleyna Tilki də ölümü ilə bütün Türkiyəyə yas saxladan Akdemir üçün mənalı bir hərəkət edib. Ölkənin bir çox yerində başlayan yanğınlar səbəbi ilə yeni çıxardığı "Sirr" mahnısının klipini təxirə salan Aleyna Tilki, həyatını itirən Şahin Akdemir üçün bir xatirə meşəsi qurmağa qərar verib.\nSosial media hesabında paylaşım edən müğənni bunları söyləyib: "Sabah baş tutacaq konsertimdən əldə olunan gəliri, geri dönərkən alovlarda canını itirən 25 yaşında olan Şahin Akdemir adına anım meşəsi qurmaq üçün bağışlayıram. Məkanın cənnət olsun, sevgili Şahin”.\nDigər tərəfdən, Aleyna Tilki, Türkiyədə davam edən yanğınlar səbəbindən bu gün işıq üzü görəcək mahnısını yayınlamaqdan imtina edib.\n"Klipi təxirə saldım. Ölkəmiz üçün dua edirik" dedi.


«Azərbaycan sülhməramlısı yoldaşı tərəfindən qətlə yetirilib»\n2021, 09 May, bazar, Bakı vaxtı 22:59\nİyul 12, 2008\n«Sülhməramlının ölümü sırf xidməti yoldaşları tərəfindən baş vermiş bir hadisədir»\nAzərbaycanın İraqda həlak olan sülhməramlısı Rəfael Ağayevin dəfnindən az qala yarım ay keçməsinə baxmayaraq, onun ölümü ilə bağlı müzakirələr səngimək bilmir. Müdafiə Nazirliyinin sülhməramlının «xidməti vəzifəsini yerinə yetirərkən» həlak olması ifadəsini hərbi ekspert Üzeyir Cəfərov qəbul etmir. Onun iddiasına görə, R.Ağayev nazirliyin dediyi şəraitdə deyil, yoldaşı tərəfindən qətlə yetirilib:\n«Müdafiə Nazirliyi çox biabırçı şəkildə bu faktı gizlədir, bir kəlməlik «xidməti vəzifəsini yerinə yetirərkən həlak olması» cümləsi ilə kifayətlənir. Əslinə qalsa, bizim məlumatımız var ki, o öz xidmət yoldaşı tərəfindən qətlə yetirilib. Biz çalışırıq informasiya əldə edək, amma maksimum göstəriş verilib ki, nə mətbuata, nə də hərbi yönlü QHT- lərə məlumat verilməsin. Buna baxmayaraq, biz dəqiq bilirik ki, tamam fərqli bir şəraitdə heç bir terror, özünə qəsd, mina partlayışı nəticəsində dünyasını dəyişməyib, sırf xidməti yoldaşları tərəfindən baş vermiş bir hadisədir».\nRəfael Ağayev Azərbaycan Silahlı Qüvvələrinin İraqda hərbi xidmət çəkən 150 sülhməramlısından biridir. O, 2007-ci ilin yanvar ayında Xaçmaz rayon Hərbi Komissarlığından hərbi xidmətə çağırılıb. Sülhməramlı fəaliyyətini bitirməsinə üç gün qalmış isə onun ölüm xəbəri gəlib.\nMərhumun əmisi Abdulla Ağayev deyir ki, Rəfaelin qara xəbəri yayılan gün onun meyiti Xaçmazda olsa da, onu gizlədib bir gün sonra veriblər:\n«Hərbi komissarlığa çağırıblar ki, axşam təyyarə ilə meyit gəlib çatacaq. Mən səhərisi ora gedəndə yolda qardaşıma zəng vurdum, deyiblər ki, təyyarə gecikib, gəlib çıxmayıb. Halbuki meyit Xaçmazda olub, bizdən gizlədiblər. Bizə yalan informasiya vermişdilər. Nəyə görə onu başa düşmürəm. Uşaq orada həlak olub - onların dediyinə görə. Meyit yuyulanda qardaşım orada olub. Dedilər ki, yaradır, boğaz hissəsindən girib, beyninin arxasından çıxıb».\nAbdulla Ağayev deyir ki, əvvəl hərbi komissarlıqdan qardaşı oğlunun silahla ehtiyatsız davranması nəticəsində həlak olduğunu bildirsələr də, sonradan Müdafiə Nazirliyi başqa informasiya verib.\nRəfaelin xidməti yoldaşı tərəfindən öldürülməsi iddiasına gəlincə, Abdulla Ağayev belə bir məlumata malik olmadığını dedi.\nHərbi ekspert Üzeyir Cəfərov isə danışır ki, etibarlı mənbələrdən onlara yaxın günlərdə hadisə iştirakçısı olmuş şəxsin Azərbaycana qaytarılacağı və hərbi prokurorluqda araşdırma aparılacağını deyiblər.\nMüdafiə Nazirliyinin Mətbuat Xidmətinin rəhbəri Eldar Sabiroğlu isə əsgərin müəmmalı şəkildə həlak olması ilə bağlı iddiaları əsassız sayır:\n«Araşdırma gedir, o, xidməti vəzifəsini yerinə yetirərkən həlak olub. Bu cür sözlərin heç bir əsası yoxdur, mən bilirəm bunları kimlər səsləndirir, kimlər yazır. Heç bir müəmmalı ölüm yoxdur. Heç bir yoldaşı tərəfindən öldürülməyib. Xidməti vəzifəsini yerinə yetirərkən həlak olub. Biz aydınlığı ilə məlumat vermişik».\nAzərbaycanın İraqdakı sülhməramlıları əl-Hədida şəhərindəki Su Elektrik Stansiyasını qoruyurlar.\nHəlak olmuş sülhməramlının qohumları deyirlər ki, Müdafiə Nazirliyi Rəfaellə birgə İraqda xidmət çəkmiş əsgərlərin iyulun 25-də Xaçmaza gələcəyini bildirib və hadisənin necə baş verdiyini onlardan daha ətraflı öyrənməyi məsləhət görüb.\nRəfael Ağayevin ölümü Azərbaycan sülhməramlılarının İraqdakı fəaliyyəti dövründə ilk itkisidir.\n‘Həbsdə yatdığımı bilən kimi işə götürməkdən imtina edirlər’


Payday 3 nəhayət ki, işıq üzü görəcək • GGC\nƏsas Səhifə » Payday 3 nəhayət ki, işıq üzü görəcək\n“Payday 3” oyununun istehsalçı şirkəti Koch Media olacaq\nStarbreeze şirkəti tərəfindən ərsəyə gətirilən “Payday” oyun seriyası birinci şəxs perspektivli kooperativ şuterdir (first-person co-op shooter ing.). Ümumilikdə oyun seriyasının əsas məzmunu müxtəlif üsullarla obyektlərə basqın edərək quldurluq etməkdən ibarətdir. Seriyanın birinci hissəsi 2011-ci il tarixində buraxılmış “Payday: The Heist” oyunudur. “Payday 2” adlanan ikinci hissə isə çox gözləmədən 2013-cü ildə buraxılmışdı. Lakin, seriyanın davamı olan “Payday 3” oyununun buraxılışı müxtəlif səbəblərdən bu günədək uzanmışdı. Sözsüz ki, xəbərin başlığından aydın olduğu kimi əsas səbəblərdən biri ortaq istehsalçı şirkətin olmaması idi.\nKoch Media şirkətinin loqosu\nÇoxlarının “Metro”, “Risen”, “Dead Island”, “Homefront” və s. oyun seriyalarından tanıdığı Deep Silver şirkəti də, məhz Koch Media şirkətinin törəməsidir. “Payday 3” oyununun ortaq istehsalçı şirkəti olması barədə xəbəri Koch Media rəsmi Twitter hesabında da paylaşıb.\nWe are excited to announce our exclusive long-term #PAYDAY3 co-publishing deal with @StarbreezeAB! 🙌\nPAYDAY 3 will be launched on PC and consoles in 2023, with additional content planned for long after the release date!\nFor more, click here: https://t.co/01izjmKqPq pic.twitter.com/mSwJqLo2R8\n— Koch Media Nordic (@KochMediaNordic) March 19, 2021\nRəsmi mənbələrin verdiyi məlumata görə ümumilikdə 50 milyon avrodan çox investisiya olunan layihə artıq tam maliyyələşib. “Payday 3” 2023-cü il tarixində PC və konsollar üçün Unreal Engine oyun mühərrikində buraxılacaq.\n"Qodzilla Konqa qarşı" filminin treyleri


Cəmiyyət – ASMEDİA\nAsmedia.org xəbər verir ki,Bərdə Rayon İcra Hakimiyyətinin başçısı Vidadi İsayev inzibati ərazi dairələri üzrə nümayəndələrin, bələdiyyə sədrlərinin, aidiyyəti idarə, müəssisə və təşkilat rəhbərlərinin iştirakı ilə rayonda koronavirus pandemiyasına qarşı görülən işlər, Operativ Qərargahın qərarlarından irəli gələn vəzifələr, yerlərdə vəzifə borclarının icrası və təsərrüfat işlərinin gedişi ilə bağlı videobağlantı vasitəsilə müşavirə keçirib. […]\nDövlətimiz pandemiyanın təsirini azaltmaq üçün zəruri tədbirlər görür. “Bank Respublika”nın Müşahidə Şurasının sədri Şakir Rəhimovun Trend-ə müsahibəsi zamanı deyilib. Həmin müsahibəni təqdim edirik: Şakir müəllim, koronavirus pandemiyasının Azərbaycan iqtisadiyyatına təsirlərinin azaldılması ilə bağlı İqtisadiyyat naziri Mikayıl Cabbarov tərəfindən səsləndirilən tədbirləri şərh edə bilərsinizmi? Bu gün bütün dünya çox çətin bir […]\nErməni daşnaklarının bolşeviklərlə birgə azərbaycanlılara qarşı həyata keçirdiyi soyqırımından 102 il ötür. 1918-ci il martın 30-u gecə saatlarında Bakıda başlanan kütləvi qırğınlar 20 minə yaxın günahsız insanın, o cümlədən çoxlu sayda qoca, qadın və uşağın öldürülməsi ilə nəticələnib. Martın 30-dan aprelin 2-dək davam edən kütləvi qırğınlarda Stepan Şaumyanın rəhbərlik etdiyi erməni […]\nBakı Şəhər Baş Polis İdarəsinin Dövlət Yol Polisi İdarəsi sürücü və avtomobil sahiblərinə müraciət edib. İdarənin bölmə rəisi, polis polkovniki Vaqif Əsədovun Trend-ə verdiyi məlumata görə, artıq küçə və prospektlərdə quraşdırılan kameralar işə salınıb: “Bu gündən reydlərə başlamışıq. Paytaxt küçələrində səbəbsiz olaraq şəxsi avtomobillərindən istifadə edən şəxslər saxlanılaraq nəqliyyat vasitələrinin […]


Azərbaycan boksçuları Avropa çempionatına qələbə ilə başlayıblar\nİdman 3 İyun 2013 01:08 (UTC+04:00)\nBelarusun paytaxtı Minskdə boks üzrə Avropa çempionatına start verilib.\nTrend Azərbaycan Boks Federasiyasına istinadən məlumat verir ki, yarışın ikinci günündə boksçularımızdan ilk olaraq Elvin İsayev (60 kq) rinqə çıxıb. Milli komandamızın üzvü uelsli Cozef Kordina ilə döyüşdən qalib ayrılıb. Hər 3 hakim həmyerlimizin qələbəsini qeydə alıb - 29:28, 30:27, 29:28. İsayev 18 final mərhələsində bolqarıstanlı Detelin Dalakliyevlə qarşılaşacaq.\nTəəssüf ki, gənc Elnur Süleymanov (75 kq) qitə çempionatında çıxışını dayandırıb. Turnirdə son anda çıxış etməsi rəsmiləşən Süleymanov Ermənistan təmsilçisi Arman Hovhikyana uduzub - 27:30, 28:29, 27:30.\nAzərbaycan boksçularından daha ikisi ilk görüşlərini qələbə ilə başa vurublar. 56 kq çəki dərəcəsində mübarizə aparan Samir Məmmədov xorvatiyalı Mirsad Ahmedi ilə döyüşdə çətinlik çəkməyib. Həmyerlimiz ikinci raundda rəqibini noqdauna salıb. Nəticədə, hər üç hakim qələbəni Məmmədova verib - 30:26, 30:26, 30:26. Boksçumuz 18 finalda moldovalı Vyaçeslav Qojanla qarşılaşacaq.\nTamerlan Abdullayev də (69 kq) ilk döyüşdə qələbə qazanıb. Milli komandamızın üzvü bu çəki dərəcəsinin favoritlərindən sayılan macarıstanlı Balasz Başkaini məğlub edib. Abdullayev 18 finalda yunanıstanlı Pavlos Tsaqrakosla üz-üzə gələcək.\nİyunun 3-də Azərbaycan boksçularından Elvin Məmişzadə (52 kq), Heybətulla Hacəliyev (64 kq) və Rauf Rəhimov (81 kq) rinqə çıxacaq. Məmişzadə axşam seansında ispaniyalı Xose de la Nieva ilə, Hacəliyev günorta seansında ukraynalı Vyaçeslav Kislintsinlə, Rəhimov isə hollandiyalı Peter Mellenberqlə görüşəcək.


Ziya Məmmədovun 35 minə aldığı taksilər “su qiyməti”nə satılır » Conflict.az\n22-10-2018, 13:52 72\nBəli, elə daşıyıcılar var ki, çox ucuz qiymətə aparır. Bəzən gürürük ki, gediş haqqı heç yolun xərcini ödəmir. Lakin həmin maşında göstərilən xidmət, sürücü davranış ödənilən qiymətə uyğun olur. Seçim təbii ki, vətəndaşların öhdəsinə düşür”Taksilərdə sayğacların (taxometr) çıxarılmasına gəlincə, N. Allahyarova deyir ki, bu dövlət nəzarətində olan avtomobillərinə aid deyil:\nQarşı tərəfi dinləməyə hazırııq.\nNazirin şirkəti iflas edir: “London\nS"London taksiləri"nin sonu çatdı -\nBakıda “London taksisi” qəza törətdi:\n"London taksiləri"ndə gedişhaqqı\nTaksi sürücülərinə xəbərdarlıq: "Ən


12:08 11 Avqust 2020 Oxunub : 3115\nAzvision.az xəbər verir ki, bunu Bakıda səfərdə olan Serbiyanın Baş nazirinin müavini, Milli Təhlükəsizlik Şurasının katibi və Daxili işlər naziri Neboyşa Stefanoviç jurnalistlərə açıqlamasında deyib.\nOnun sözlərinə görə, səfərin məqsədi əlaqələrin daha da inkişaf etdirilməsidir:\n“Bizim məqsədimiz yalnız təhlükəsizlik sahəsində deyil, digər sahələrdə də əməkdaşlığı gücləndirməkdir. Eyni zamanda, bugünkü görüş zamanı təhlükəsizlik sahəsində əməkdaşlığı müzakirə etdik və həssas informasilayarın mübadiləsi, terrorizmlə mübarizə və digər mühüm istiqamətlər üzrə əməkdaşlığı genişləndrmək barədə razılığa gəldik.\nBiz iqtisadi sahədə əməkdaşlıq sahəsində də müzakirələr apardıq və hesab edirik ki, bu sahədə əməkdaşlıq daha da dərinləşdirilə bilər. İki ölkə prezidentləri, hökumətləri və xalqları arasında həqiqi dostluq münasibətləri iqtisadi sahədə də əks oluna bilər. Biz Serbiyada fəaliyyət göstərən Azərbaycan şirkətlərinin fəaliyyətindən məmmunuq, onlar çox səmərəli fəaliyyət göstərirlər. Biz inanırıq ki, əməkdaşlıq daha da genişlənə bilər və bunun üçün böyük potensial var. Bu əməkdaşlıq hər iki tərəf üçün faydalı ola bilər”.\nTeqlər: Serbiya Nazir


“Azərbaycanın elm məbədi” sənədli filminin çəkilişləri davam edir - Şəki Regional Elmi Mərkəzi\nОтправлено 6 авг. 2015 г., 3:18 пользователем Murad Nabibekov [ обновлено 6 авг. 2015 г., 3:21 ]\nAMEA Rəyasət Heyətinin qərarına əsasən akademiyanın 70 illik yubileyi ilə əlaqədar “Azərbaycanın elm məbədi” adlı sənədli filmin çəkilişləri davam edir.\nAkademiyanın tarixi ənənələrini və müasir inkişafını əks etdirəcək filmin elmi məsləhətçisi AMEA-nın prezidenti, akademik Akif Əlizadədir. “Salnamə” studiyasının çəkdiyi filmin baş rejissoru tanınmış kino xadimi Ayaz Salayev, operatoru Moskva Dövlət Kinomatoqrafiya İnstitutunu bitirmiş Yuri Varnovskidir.\nFilmi hazırlayan yaradıcı qrupun rəhbəri və ssenari müəllifi AMEA-nın vitse-prezidenti, akademik İsa Həbibbəylinin verdiyi məlumata görə, çəkilişlər əsasən başa çatmaq üzrədir. Bu günlərdə yaradıcı qrup AMEA-nın Şamaxı Astrofizika Rəsədxanası və Şəki Regional Elmi Mərkəzində və Şamaxı-Qəbələ-Şəki arxeoloji qazıntılarında çəkilişlər aparıblar.\nYaradıcı qrup rəsədxananın fəaliyyət istiqamətləri ilə tanış olub, buradakı mövcud teleskopların qurulma tarixləri, onların hazırki texniki durumları ilə maraqlanıblar. Həmçinin teleskoplarda aparılan gecə müşahidələrini lentə alıblar.\nÇəkiliş qrupunun üzvləri Şəki rayonun Fazıl kəndində yerləşən tunc dövrünə aid qədim yaşayış məskəni - “Təpəbaşı” arxeoloji abidəsində də olublar. Məlumat verilib ki, “Əbədi sükut dünyası” adlandırılan labirint formasında olan bu kompleksdə aşkar olunan maddi-mədəniyyət nümunələri eramızdan əvvəl III-II minilliklərdə ərazidə yaşayan əhalinin təsərrüfat həyatı, məişəti və adət-ənənələri haqqında maraqlı və dolğun təəssürat yaradır.\nŞəkinin qədim tarixi abidələri ilə tanış olan yaradıcı heyət Şərq memarlığının ən nadir incilərindən hesab olunan XVIII əsrə aid dünya əhəmiyyətli tarixi-memarlıq abidəsi - Şəki Xan Sarayında da çəkilişlər aparıblar.


"Olimpik" canlılar » Qadin.Net ~ İlk milli qadın portalı\nŞimal qütbündə yaşayan dəniz qaranquşları uzun məsafələri qət edərək böyük dözümlülük göstərən quşlardır. Yalnız 300 q ağırlığı olan bu kiçik quşlar hər il şimal qütbündən Antarktikaya, oradan da geriyə doğru uçaraq şimal və cənub qütb buzlaqlarında təxminən 15.000 km yol qət edirlər. Qaranquşların köç edərkən tamamladıqları dairə təxminən 40.000 km-ə bərabərdir və bu uzunluq demək olar ki, Yer kürəsinin diametrinə bərabərdir. Bu qədər məsafəni qət edən kiçik canlıların çox yorulduğu düşünülə bilər. Ancaq bu, heç də belə deyil. Əlbəttə ki, uzun müddət uçan quşlarda yorğunluq əlamətləri görünür, amma əks istiqamətdə əsən küləklə qarşılaşmadıqları müddət ərzində ciddi bir problem yaşamırlar. Çünki Allah köç edən bu canlıları uzun məsafələrə tab gətirəcək şəkildə yaratmışdır.\nFillərin xortumları ağırlıq qaldırma və dartma gücü baxımından heyranlıq oyandıran bir yaradılış dəlilidir. Filin xortumu 270 kq-lıq ağırlığı rahatlıqla qaldıra bilir. Güclü xortumları sayəsində fillər ağacları yelləyir, hətta kökündən qoparırlar. Bu şəkildə qida ehtiyaclarını ödəyərkən meşəni yaşlı ağaclardan təmizləyərək gənc ağacların böyüməsinə də imkan yaradırlar. Ancaq Allahın yaratdığı bu qüsursuz sistem yalnız təbii mühitin qorunması ilə məhdudlaşmır. Eyni zamanda, super gücə sahib olduqlarına görə Afrika və Asiya filləri yük daşıma kimi işlərdə də istifadə edilərək insanlara xidmət edir.\nBaşlarının üstündəki buynuza bənzər əlavəyə görə kərgədan böcəyi adlandırılan həşəratlar cəmi 20 q çəkiyə malik olmalarına baxmayaraq fildən daha güclüdürlər. Çünki fillər öz ağırlıqlarının təxminən dörddə birini qaldıra bildiyi halda tropik meşələrdə yaşayan bu həşərat növü bədənləri ilə müqayisə edildiyində öz ağırlıqlarının 850 misli qədər çəki qaldıra bilirlər. Bir müqayisəli nümunə ilə açıqlasaq, bu, 60 kq ağırlığındakı bir insanın 51.000 kq, yəni 51 tonluq ağırlığı çətinlik çəkmədən qaldıra bilməsinə bənzəyər ki, bu da mümkün deyil. Asanlıqla yük qaldıra bilən bu canlılar, eynilə fillər kimi bu məharətlərini ağac yığıntılarının arasından keçmək və yaşadıqları yeri təmizləmək üçün istifadə edirlər.\nİstiqaməti kompassız təyin edən canlılar\nAllah bütün canlıları həyatları üçün vacib olan bu üstün xüsusiyyətlərlə birlikdə yaratmışdır.\nheyvanlar aləmi mənə həmşə maraqlı olub sayən də də bilmədiklərimi öyrəndim\n№ 8 - Müəllif: Lale_LR\nİnsan da canlıdır. Naşükürlük üzrə birinci yeri tutan canlı\nFilləri çox sevirəm,çox istərdim onlarla yaxından ünsiyyət qurum,mənə elə gəlir fillər fiziki gücü ilə yanaşı,duyğularının gücü ilə də birincidilər.\n№ 7 - Müəllif: zuleyxa.aliyeva.10\nAllah hər şeyə qadirdi...Əlhəmdülillah bir daha tşəkkurlər. )\nAllah bütün canlıları həyatları üçün vacib olan bu üstün xüsusiyyətlərlə birlikdə yaratmışdır. Öyrəndiyimiz zaman bizi heyrətə salan bu xüsusiyyətlər Allahın hər şeyə Qadir olduğunun, bənzərsiz yaratmasının və sonsuz gücünün nümunələrindən yalnız bir neçəsidi\nMarali xebercun cox saqolun Xeyale xanim\nÇox maraqla oxudum ümumiyyətlə heyvanlar aləmi mənə həmşə maraqlı olub sayən də də bilmədiklərimi öyrəndim